open-index/open-wikipedia-markdown huggingface dataset:
കേച്ചേരി

തൃശ്ശൂർ ജില്ലയിൽ കുന്നംകുളം താലൂക്കിൽ സ്ഥിതിചെയ്യുന്ന ഒരു പട്ടണമാണ് **കേച്ചേരി**. ചൂണ്ടൽ ഗ്രാമപഞ്ചായത്തിന്റെ ഭാഗമാണിത്. തൃശ്ശൂർ നഗരത്തിൽ നിന്ന് ഉദ്ദേശം 16 കിലോമീറ്റർ വടക്കുപടിഞ്ഞാറുമാറി കുന്നംകുളം, ഗുരുവായൂർ, കോഴിക്കോട് തുടങ്ങിയ സ്ഥലങ്ങളിലേയ്ക്കുള്ള വഴിയിലാണ് കേച്ചേരി സ്ഥിതിചെയ്യുന്നത്. വടക്കാഞ്ചേരിയ്ക്കടുത്തുള്ള മച്ചാട്ടുമലയിൽ നിന്ന് ഉദ്ഭവിയ്ക്കുന്ന കേച്ചേരിപ്പുഴയുടെ കരയിലാണ് ഈ പട്ടണം. സാമാന്യം തിരക്കുള്ള ഒരു ജങ്ഷനാണ് കേച്ചേരിയിൽ. അടുത്തകാലത്ത് ഈ സ്ഥലം, ഗതാഗതക്കുരുക്കുകളുടെ പേരിൽ കുപ്രസിദ്ധി നേടിയിരുന്നു.

## ചരിത്രം
'കീഴ്ച്ചേരി' എന്ന പേര് ലോപിച്ചാണ് കേച്ചേരിയായതെന്ന് വിശ്വസിച്ചുവരുന്നു. നദിയൊഴുകിച്ചെല്ലുന്ന വഴിയിൽ കീഴോട്ട് മാറിക്കിടന്നിരുന്ന ചേരി, കീഴ്ച്ചേരിയായും കാലാന്തരത്തിൽ കേച്ചേരിയായും മാറിയെന്ന് വിശ്വസിച്ചുവരുന്നു. 

## ഭൂമിശാസ്ത്രം
തൃശ്ശൂർ ജില്ലയിൽ കുന്നംകുളം താലൂക്കിന്റെ തെക്കേയറ്റത്ത് സ്ഥിതിചെയ്യുന്ന കേച്ചേരി ഗ്രാമം, ചൂണ്ടൽ ഗ്രാമപഞ്ചായത്തിന്റെ ആസ്ഥാനമാണ്. കുന്നംകുളത്തുനിന്ന് എട്ടും, ഗുരുവായൂരിൽ നിന്ന് പന്ത്രണ്ടും കിലോമീറ്റർ ദൂരമുണ്ട് കേച്ചേരിയിലേയ്ക്ക്. സ്ഥലപ്പേരിൽ അറിയപ്പെടുന്ന കേച്ചേരിപ്പുഴ, ഗ്രാമത്തിന്റെ വടക്കുഭാഗത്തുകൂടെ ഒഴുകുന്നു. കേച്ചേരിയ്ക്കടുത്തുള്ള പെരുമല പ്രകൃതിരമണീയമായ ഒരു സ്ഥലമാണ്. നിരവധി വിനോദസഞ്ചാരികൾ ഈ ഭാഗത്തേയ്ക്ക് വരുന്നുണ്ട്. പാറന്നൂർ, ചിറനെല്ലൂർ,  പെരുമണ്ണ്,  എരനെല്ലൂർ തുടങ്ങിയ സമീപസ്ഥലങ്ങളുടെ പേര് കേച്ചേരിപ്പുഴയുമായി ബന്ധപ്പെട്ടുകിടക്കുന്നു. സമീപത്ത് ധാരാളം നെൽപ്പാടങ്ങളുണ്ട്. അവയിലേയ്ക്ക് വെള്ളമെത്തിയ്ക്കാനായി തുടങ്ങിവച്ച പാറന്നൂർ ചിറ ചുരുങ്ങിയ കാലം കൊണ്ടുതന്നെ ജനശ്രദ്ധയാകർഷിച്ചിട്ടുണ്ട്.

## ജനസംഖ്യ
2011-ലെ സെൻസസ് അനുസരിച്ച് ഏകദേശം അയ്യായിരത്തിനടുത്താണ് കേച്ചേരിയിലെ ജനസംഖ്യ. 1000 പുരുഷന്മാർക്ക് 1001 സ്ത്രീകൾ എന്ന നിരക്കിലാണ് സ്ത്രീപുരുഷ അനുപാതം. ഹിന്ദു, ക്രിസ്ത്യൻ, മുസ്ലീം മതവിശ്വാസികൾ ഏതാണ്ട് ഒരേ നിരക്കിലാണ് കേച്ചേരിയിൽ. പരസ്പരസഹവർത്തിത്വത്തോടെയാണ് എല്ലാവരും കഴിയുന്നത്.

കേച്ചേരിയിലെ പ്രധാന ആരാധനാലയങ്ങൾ പറപ്പൂക്കാവ് ഭഗവതിക്ഷേത്രം,എരനെല്ലൂർ   പരിശുദ്ധ കൊന്തമാതാവിൻ പള്ളി,    മഴുവഞ്ചേരി മഹാദേവക്ഷേത്രം,പെരുവൻമല മഹാദേവ ക്ഷേത്രം ,കേച്ചേരി ജുമാ മസ്ജിദ്, പെരുമണ്ണ് പിഷാരിക്കൽ കാർത്യായനി ക്ഷേത്രം ,പാലത്തും ഭഗവതിക്ഷേത്രം, തുവ്വാനൂർ ശിവ-വിഷ്ണുക്ഷേത്രങ്ങൾ എന്നിവയാണ്. പറപ്പൂക്കാവ് ക്ഷേത്രത്തിൽ മീനമാസത്തിൽ നടത്തിവരുന്ന വേല,പൂരം ശ്രദ്ധേയമാണ്.

പ്രശസ്ത കവിയും ഗാനരചയിതാവുമായിരുന്ന യൂസഫലി കേച്ചേരി,    പ്രമുഖ സംസ്കൃതപണ്ഡിതൻ         ഇ.പി. ഭരതപിഷാരോടി, സാഹിത്യകാരൻ പി ടി ലാസർ മാസ്റ്റർ, സിനിമ നടന്മാരായ ഇർഷാദ്,അസ്സിം ജമാൽ,സഞ്ചാരസാഹിത്യകാരൻ എം.കെ. രാമചന്ദ്രൻ,രാഷ്ട്രീയ പ്രേമുഖരായ കെ. പി. അരവിന്ദ്ധാക്ഷൻ, സി. സി. ശ്രീകുമാർ,മുൻ ഫുട്ബോളർ എ.എസ് ഫിറോസ്,എഴുത്തുകാരനും, സിനിമ നടനുമായ സലിം കേച്ചേരി,വെറ്റിനറി കോളേജ് മണ്ണുത്തി മുൻ ഡീൻ ഡോ. രാധകൃഷ്ണ കൈമൾ,
കോളേജ് ഓഫ് ഫൈൻ ആർട്സ് തിരുവനന്തപുരം മുൻ പ്രിൻസിപ്പൽ സി. എൽ. പൊറുഞ്ചുകുട്ടി 
തുടങ്ങിയവർ കേച്ചേരി സ്വദേശികളാണ്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഹോക്കി ലോകകപ്പ് 2010

പന്ത്രണ്ടാമത് പുരുഷ ഹോക്കി ലോകകപ്പാണ് **ലോകകപ്പ് ഹോക്കി 2010**. 2010 ഫെബ്രുവരി 28 മുതൽ മാർച്ച് 13 വരെ ഡൽഹിയിലെ ധ്യാൻചന്ദ് നാഷണൽ സ്റ്റേഡിയത്തിലാണ് മത്സരങ്ങൾ നടന്നത്. 2010 മാർച്ച് 13-ന്‌ നടന്ന കലാശക്കളിയിൽ കഴിഞ്ഞ രണ്ടു തവണ ജേതാക്കളായിരുന്ന ജർമ്മനിയെ തോല്പ്പിച്ച് ഓസ്ട്രേലിയ ജേതാക്കളായി.

## ടീമുകൾ
2010-ലെ ലോകകപ്പ് ഹോക്കി മത്സരങ്ങളിൽ പങ്കെടുക്കുന്ന ടീമുകളെ രണ്ടു പൂളുകളാക്കി തിരിച്ചിരിക്കുന്നു. 2009 ഡിസംബർ 15-നാണു ഈ വിവരം ഇന്റർനാഷണൽ ഹോക്കി ഫെഡറേഷൻ പ്രഖ്യാപിച്ചത്.

## അംപയർമാർ
അന്താരാഷ്ട്ര ഹോക്കി ഫെഡറേഷൻ (FIH) കളി നിയന്ത്രിക്കുന്നതിനായി 16 അംപയർമാരെ നിയമിച്ചു.  ഫീൽഡ് അംപയർമാരെ സഹായിക്കാനും ഗോളുകൾ സ്കോർ ചെയ്തത് നിയമവിധേയമാണോ എന്ന് ഉറപ്പ് വരുത്താനും വേണ്ടി എല്ലാ കളികളിലും ഒരു വീഡിയോ അംപയറും ഉണ്ടായിരുന്നു. പരീക്ഷണാടിസ്ഥാനത്തിൽ കളിക്കാർക്ക് ഫീൽഡ് അംപയർമാരുടെ തീരുമാനം പുന:പരിശോധിക്കാൻ അന്താരാഷ്ട്ര ഹോക്കി ഫെഡറേഷൻ അനുമതി നൽകി. ഓരോ ടീമിനും ഒരു ഫീൽഡ് അംപയറിന്റെ ഒരു തീരുമാനം പുന:പരിശോധിക്കാനുള്ള അവകാശം ഉണ്ടായിരിക്കും. ഇതിൽ അന്തിമ തീരുമാനം വീഡിയോ അംപയർ എടുക്കും. ഗോൾ, പെനാൽറ്റി സ്ട്രോക്, പെനാൽറ്റി കോർണർ എന്നിവയിലേക്ക് നയിക്കുന്നതോ, അല്ലെങ്കിൽ ഇവയിൽ നിന്ന് തിരിച്ചുവിട്ടതായോ ആയ അവസരങ്ങളുടെ 23 മീറ്ററിനുള്ളിൽ മാത്രമേ പുന:പരിശോധന അനുവദിക്കുള്ളു. പുന:പരിശോധനാ തീരുമാനം ശരിയാണെന്ന് തെളിഞ്ഞാൽ, അത് ഉന്നയിച്ച ടീമിന് വീണ്ടും പുന:പരിശോധിക്കാനുള്ള അവകാശം ഉണ്ടായിരിക്കും.

*
*
*
*
*
*
*
*

*
*
*
*
*
*
*
*

## മത്സരക്രമം
2009 ഡിസംബർ 29-ന് അന്തർദേശീയ ഹോക്കി ഫെഡറേഷൻ മത്സരക്രമം പ്രഖ്യാപിച്ചു.  ഔദ്യോഗിക ഇന്ത്യൻ സമയം അടിസ്ഥാനമാക്കിയാണ് സമയക്രമം നിശ്ചയിക്കപ്പെട്ടിരിക്കുന്നത്

### പൂൾ എ

: സെമിഫൈനൽ പ്രവേശനം ലഭിച്ചവർ

  
----
  
----
  
----

----
  
----
  
----
  
----
   
----
 
----
  
----
   
----
   
----
  
----
   
----

### പൂൾ ബി
 
: സെമിഫൈനൽ പ്രവേശനം ലഭിച്ചവർ

  
----
   
----

----

----

----

----

----
 
----

----

----

----

----
 
----

----

### റാങ്കിംഗ് റൗണ്ട്
#### 11/12-ആം സ്ഥാനങ്ങൾ

----

#### 9/10 സ്ഥാനങ്ങൾ

----

#### 7/8 സ്ഥാനങ്ങൾ

----

#### 5/6 സ്ഥാനങ്ങൾ

----

### നോക്കൗട്ട് റൗണ്ട്

#### സെമി ഫൈനലുകൾ

----

#### മൂന്നാംസ്ഥാനക്കാർക്കായുള്ള മത്സരം

#### ഫൈനൽ

## അവലംബം
കവിയൂർ (വിവക്ഷകൾ)

കവിയൂർ എന്ന പേരിൽ ആരംഭിക്കുന്ന ഒന്നിലധികം കാര്യങ്ങളെ താഴെ പറയുന്നു.

* കവിയൂർ ഗ്രാമപഞ്ചായത്ത് - പത്തനംതിട്ട ജില്ലയിലെ ഒരു പഞ്ചായത്ത്
* കവിയൂർ (പത്തനംതിട്ട) - പത്തനംതിട്ട ജില്ലയിലെ ഒരു ഗ്രാമം
* കവിയൂർ (കണ്ണൂർ) - കണ്ണൂർ ജില്ലയിലെ ഒരു ഗ്രാമം
* കവിയൂർ പൊന്നമ്മ - മലയാളചലച്ചിത്ര അഭിനേത്രി
* കവിയൂർ മുരളി - ദലിത് പണ്ഡിതൻ
ഉൽക്ക

ബഹിരാകാശത്തു കൂടി സ‍ഞ്ചരിക്കുന്ന ചെറിയ ലോഹീയമോ അല്ലാത്തതോ ആയ ശിലാശകലങ്ങളെയാണ് **ഉൽക്കകൾ** എന്നു പറയുന്നത്. ധൂളീകണങ്ങൾ മുതൽ ഒരു മീറ്റർ വരെ വലിപ്പമുള്ളവയാണ് ഇവ. വളരെ ചെറിയവയെ ബഹിരാകാശധൂളീകണങ്ങൾ എന്നു വിളിക്കുന്നു. ഇവയിൽ ഭൂരിഭാഗവും വരുന്നത് ധൂമകേതു, ഛിന്നഗ്രഹങ്ങൾ എന്നിവയിൽ നിന്നാണ്. വളരെ അപൂർവ്വമായി ചന്ദ്രൻ, ചൊവ്വ എന്നിവയിൽ നിന്നും ഉൽക്കകൾ എത്താറുണ്ട്.

സെക്കന്റിൽ 42 മീറ്റർ വേഗത്തിലാണ് സാധാരണയായി ഉൽക്കകൾ ഭൂമിയുടെ അന്തരീക്ഷത്തിൽ പ്രവേശിക്കുന്നത്. ഇവ ഭൂമിയുടെ അന്തരീക്ഷവുമായി ഉരഞ്ഞ് കത്തുന്നു. ഇങ്ങനെ കത്തിവീഴുന്ന ഉൽക്കകൾ ആകാശത്ത് ഒരു അഗ്നിരേഖ സൃഷ്ടിക്കുന്നു. ഇവയെയാണ് നമ്മൾ കൊള്ളിമീനുകൾ എന്നു വിളിക്കുന്നത്. ചില ദിവസങ്ങളിൽ മിനിറ്റുകൾ ഇടവിട്ടുള്ള ഉൽക്കാവീഴ്ചകൾ കാണാം. ഈ പ്രതിഭാസത്തെയാണ് ഉൽക്കാവർഷം എന്നു വിളിക്കുന്നത്.

thumb|150px|left|ഉൽക്ക ഗ്രഹന്തരീക്ഷത്തിക്ഷത്തിലേക്ക് കടക്കുമ്പോൾ ഉണ്ടാകുന്ന മാറ്റം
ഒരു വർഷം 15,000 ടണ്ണിലേറെ ഉൽക്കകൾ (സൂക്ഷ്മധൂളീകണങ്ങൾ ഉൾപ്പെടെ) ഭൂമിയുടെ അന്തരീക്ഷത്തിൽ പ്രവേശിക്കുന്നുണ്ട്.

## അവലംബം

വർഗ്ഗം:ജ്യോതിശാസ്ത്രം
വർഗ്ഗം:ഉൽക്കകൾ
എഴുമങ്ങാട്

പാലക്കാട് ജില്ലയിൽ പട്ടാമ്പി താലൂക്കിൽ തിരുമിറ്റക്കോട് പഞ്ചായത്തില്പ്പെട്ട ഒരു ചെറുപട്ടണമാണ് **എഴുമങ്ങാട്**. തൃശ്ശൂർ ജില്ലയിലെ കുന്നംകുളം, വടക്കാഞ്ചേരി, മലപ്പുറം ജില്ലയിലെ എടപ്പാൾ‍, പാലക്കാട് ജില്ലയിലെ ഷൊർണ്ണൂർ‍, പട്ടാമ്പി എന്നീ നഗരങ്ങൾ എഴുമങ്ങാടിന്റെ സമീപ പ്രദേശങ്ങളാണ്. 

തൃശൂർ ജില്ലയോട് അതിർത്തി പങ്കിടുന്ന ഈ സ്ഥലത്തെ രണ്ടായി തരം തിരിച്ചിട്ടുണ്ട് - എഴുമങ്ങാടും, മേലേ എഴുമങ്ങാടും. മേലേ എഴുമങ്ങാട് ആറങ്ങോട്ടുകര എന്ന് അറിയപ്പെടുന്നു. ആറങ്ങോട്ടുകരയുടെ ഒരുഭാഗം തൃശൂർ ജില്ലയിലും വരുന്നു. ജനസംഖ്യയിൽ ഹിന്ദു, മുസ്ലിം മതസ്ഥർ തുല്യരാണ്. കേരള കാർഷിക സർവകലാശാലയുടെ കീഴിലുള്ള മൃഗാസ്പത്രി എഴുമങ്ങാട്ട് സ്ഥിതി ചെയ്യുന്നു. മുല്ലയ്ക്കൽ ഭഗവതി ക്ഷേത്രത്തിലെ താലപ്പൊലിയും, തോരക്കുന്നത്ത് ജാറത്തിലെ ആണ്ടുനേർച്ചയും വളരെ പ്രശസ്തമാണ്.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
കായ്പ്പാടി

തിരുവനന്തപുരം ജില്ലയിലെ നെടുമങ്ങാട് താലൂക്കിലെ കരകുളം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമ പ്രദേശമാണ്‌ **കായ്പ്പാടി**. കേന്ദ്ര സർക്കാരിൽ നിന്നും മികച്ച പഞ്ചായത്തിനുള്ള അവാർഡ് നേടിയ കരകുളം ഗ്രാമ പഞ്ചായത്തിലെ ഒരു പ്രദേശമാണ് കായ്പ്പാടി.
ചൊവ്വന്നൂർ

കേരളത്തിലെ തൃശ്ശൂർ ജില്ലയിലെ കുന്നംകുളത്തിനടുത്ത് സ്ഥിതി ചെയ്യുന്ന ഒരു ഗ്രാമമാണ് ചൊവ്വന്നൂർ. ചൊവ്വന്നൂർ പഞ്ചായത്തിന്റെ ഭാഗമാണ് ഈ ഗ്രാമം.

## വിവരണം
കുന്നംകുളത്തിനും വടക്കാഞ്ചേരിക്കുമിടയിലാണ്‌ ഈ ഗ്രാമം സ്ഥിതിചെയ്യുന്നത്. പ്രാചീന കാലഘട്ടത്തിലെ ഒരു ഗുഹ ചൊവ്വന്നൂരിൽ കണ്ടെത്തിയിട്ടുണ്ട്. ഇന്ത്യൻ പുരാവസ്തുഗവേഷണ വിഭാഗം ഇപ്പോൾ ഇവിടം മതിൽ കെട്ടി സംരക്ഷിച്ചിരിക്കുകായാണ്‌. ചൊവന്നൂരിലെ കല്ലഴിക്കുന്ന് എന്ന് സ്ഥലം ചലച്ചിത്ര ഷൂട്ടിംഗിന്‌ പേരുകേട്ട സ്ഥലമാണ്‌.{[തെളിവ്}} കലശമലക്കുന്ന് എന്ന പേരിലും ഇത് അറിയപ്പെടുന്നു. നരിമടക്കുന്ന് എന്ന പേരിൽ ഒരു ഗുഹയുണ്ട് ഇവിടെ. പണ്ടുകാലത്ത് ഇവിടെ നരികൾ താമസിച്ചിരുന്നുവെന്ന് പറയപ്പെടുന്നു. കുന്നിൻ താഴ്‌വരയിൽ ശിവ പ്രതിഷ്ഠയുള്ള ഒരു അമ്പലമുണ്ട്. സമീപത്തായി  ശുദ്ധജലം ലഭിക്കുന്ന ചോലക്കാടും സ്ഥിതി ചെയ്യുന്നു. കത്തുന്ന വേനലിൽ പോലും ഇവിടെ തെളിനീർ ഒഴുകികൊണ്ടിരിക്കും. ചൊവ്വൻനൂരിലെ നെല്ലുകുത്തുമിൽ  വളരെ പ്രസിദ്ധമായിരുന്നു. അയൽ ഗ്രാമങ്ങളായ കാണിപ്പയ്യൂർ, പഴുന്നാന, പന്തലൂർ എന്നിവിടങ്ങളിൽ നിന്നും വെള്ളറക്കാട്, പന്നിത്തടം തുടങ്ങിയ ദൂരഗ്രാമങ്ങളിൽനിന്നും ജനങ്ങൾ നെല്ലുമായി വന്നിരുന്നു. ചൊവ്വന്നൂരിൽ നിന്നും പാറേമ്പാടം എന്ന ഗ്രാമത്തിലേക്കുള്ള റോഡാണ്‌ അയ്യപ്പത്ത് റോഡ്. പാറേമ്പാടം ഗ്രാമത്തിലൂടെയാണ് കുന്നംകുളം-ചാലിശ്ശേരി റോഡും കുന്നംകുളം-കോഴിക്കോട് റോഡും കടന്നുപോവുന്നത്.  ഈ ഒറ്റ റോഡ്‌ പെരുമ്പിലാവിൽ വെച്ച് രണ്ടായി പിരിയുന്നു. ഒന്ന് ചങ്ങരംകുളം,എടപ്പാൾ വഴി കോഴിക്കോട്ടേക്കും മറ്റൊന്ന് ചാലിശ്ശേരി, കൂറ്റനാട്, പട്ടാമ്പി, ഒറ്റപ്പാലം വഴി പാലക്കാട്ടേക്കും പോകുന്നു. അയ്യപ്പത്ത് റോഡിനിരുവശവുമുള്ള മരങ്ങൾ തണൽ വിരിച്ചു യാത്രക്കാർക്ക് ആശ്വാസമേകുന്നു. ചൊവ്വന്നൂരിൽ ഒരു കുരിശുപള്ളിയും സ്ഥിതി ചെയ്യുന്നു. ബസ്സ്റ്റോപ്പിനടുത്തുള്ള വഴിയിലൂടെയാണ് ചൊവ്വന്നൂർ പെൺ വിദ്യാലയത്തിലേക്കും നരിമട എന്ന കല്ലഴികുന്നിലെക്കുമുള്ള വഴികൾ. ആ വഴി അവസാനിക്കുന്നത്  പാറേമ്പാടത്താണ് . ചൊവ്വന്നൂർ ഗുഹയുടെ മുന്നിലൂടെയുള്ള വഴിയിലൂടെ കാണിപ്പയ്യൂരിലെക്കും പോകാവുന്നതാണ് കുന്നംകുളത്ത് വലിയ പരിപാടികൾ ഘോഷയാത്രകൾ എന്നിവ നടത്തപ്പെടുകയാനെക്കിൽ ചൊവ്വന്നൂർ വഴി വരുന്ന വാഹന യാത്രക്കാരെ ഗുഹയുടെ മുന്നിലൂടെയുള്ള വഴിയിലൂടെ തിരിച്ചുവിടാറുണ്ട്  ഈ വഴിയിലൂടെ കുന്നംകുളം, ഗുരുവായൂർ, ചാവക്കാട്, കാണിപ്പയ്യൂർ, തൃശ്ശൂർ, കേച്ചേരി, ചൂണ്ടൽ  എന്നിവിടങ്ങളിലേക്കുള്ള വഴികളിൽ എത്തിച്ചേരാം.
ചൊവ്വന്നൂർ ബ്ലോക്കിന്റെ ആസ്ഥാനം കാണിപ്പയ്യൂർ ഗ്രാമത്തിൽ സ്ഥിതി ചെയ്യുന്നു. ചൊവ്വന്നൂർ, പോർക്കുളം, കാട്ടകാമ്പാൽ, ചൂണ്ടൽ, കണ്ടാണിശ്ശേരി, കടവല്ലൂർ എന്നീ 6 ഗ്രാമപഞ്ചായത്തുകളാണ് ചൊവ്വന്നുർ ബ്ലോക്കിന്റെ കീഴിൽ വരുന്നത്.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഐ.എസ്.ഒ. ഹണ്ട്

17 ലക്ഷത്തിലധികം ടോറന്റുകൾ ഉൾക്കൊള്ളുന്ന ഒരു ഡാറ്റാബേസ് ശേഖരമാണ് ഐസോഹണ്ട്. ആയിരക്കണക്കിന് ടോറന്റുകളാണ് ദിനം‌പ്രതി ഐസോഹണ്ടിലേക്ക് ചേർത്തുകൊണ്ടിരിക്കുന്നത്. ജനുവരി 2003ൽ ഗാരി ഫങ് എന്ന കനേഡിയൻ പൗരൻ രൂപം നൽകിയതാണ് ഐസോഹണ്ട്. പകർപ്പവകാശ നിയമക്കുരുക്കുകൾ ഉണ്ടായതിനെത്തുടർന്ന് കോടതി ഐ.എസ്.ഒ. ഹണ്ട് 2013 ഒക്ടോബർ 23-നു പ്രവർത്തനം നിർത്തണമെന്ന് നിർദ്ദേശിച്ചു. രണ്ടു ദിവസം നേരത്തെ അതായത് 2013 ഒക്ടോബർ 21-നു രാവിലെ ഐ.എസ്.ഒ. ഹണ്ട് പ്രവർത്തനം നിർത്തിവെച്ചു. 
## അവലംബം


വർഗ്ഗം:വെബ്സൈറ്റുകൾ
ആനച്ചാൽ

കാസർഗോഡ് ജില്ലയിലെ നീലേശ്വരം നഗരസഭയിൽ ഉൾപ്പെടുന്ന ഒരു ചെറിയ ഗ്രാമമാണ്‌ **ആനച്ചാൽ **. വിവിധ മതസ്ഥർ താമസിക്കുന്ന ഒരു ഗ്രാമമാണിത്. അനച്ചാൽ ഖിളർ ജുമാ മസ്ജിദും സ്ഥിതി ചെയ്യുന്നു .രാഷ്ട്രീയ പാർട്ടികൾക്ക് തുല്യമായ പ്രാതിനിധ്യം ഉണ്ട് .
എം. ചിന്നസ്വാമി സ്റ്റേഡിയം

ബാംഗ്ലൂരിൽ സ്ഥിതി ചെയ്യുന്ന **എം. ചിന്നസ്വാമി സ്റ്റേഡിയം** (, *Chinnasvāmi Krīḍāngaṇa*) ഇന്ത്യയിലെ പ്രധാനപ്പെട്ട ക്രിക്കറ്റ് സ്റ്റേഡിയങ്ങളിലൊന്നാണ്‌. കബ്ബൺ പാർക്കിനും, എം.ജി. റോഡിനും സമീപത്തായി സ്ഥിതി ചെയ്യുന്ന മുപ്പതു വർഷത്തിലധികം പഴക്കമുള്ള ഈ സ്റ്റേഡിയം ബാംഗ്ലൂറ് നഗരത്തിന്റെ ഹൃദയഭാഗത്തായാണ്‌ സ്ഥിതി ചെയ്യുന്നത്. കർണാടക സ്റ്റേറ്റ് ക്രിക്കറ്റ് അസോസിയേഷൻ (കെ.സി.എസ്.എ.) സ്റ്റേഡിയം എന്നായിരുന്നു ആദ്യ പേരെങ്കിലും പിന്നീട് കെ.സി.എസ്.എയുടെയും ബി.സി.സി.ഐ.യുടെയും പ്രസിഡണ്ടായിരുന്ന എം.ചിന്നസ്വാമിയുടെ സ്മരണാർത്ഥം പേരു എം.ചിന്നസ്വാമി സ്റ്റേഡിയം എന്നാക്കി മാറ്റുകയായിരുന്നു. 55,000 കാണികളെ ഉൾക്കൊള്ളാവുന്ന ഈ സ്റ്റേഡിയത്തിൽ നിരവധി അന്താരാഷ്ട്ര ടെസ്റ്റ്, ഏകദിന ക്രിക്കറ്റ് മത്സരങ്ങളും, ദേശീയ ക്രിക്കറ്റ് മത്സരങ്ങളും നടന്നിട്ടുണ്ട്. കർണാടക ക്രിക്കറ്റ് ടീമിന്റെയും, റോയൽ ചാലഞ്ചേഴ്‌സ്, ബാംഗ്ലൂരിന്റെയും ഹോം ഗ്രൗണ്ട് കൂടിയാണ്‌ ഈ സ്റ്റേഡിയം.

## അവലംബം

വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
ഈഡൻ ഗാർഡൻസ്

ഇന്ത്യയിലെ കൊൽക്കത്തയിൽ സ്ഥിതി ചെയ്യുന്ന ഒരു ക്രിക്കറ്റ് സ്റ്റേഡിയമാണ്‌ **ഈഡൻ ഗാർഡൻസ്**(ബംഗാളി: ইডেন গার্ডেন্স). ബംഗാൾ ക്രിക്കറ്റ് ടീമിന്റെയും, ഐ.പി.എല്ലിലെ കൊൽക്കത്ത നൈറ്റ് റൈഡേഴ്‌സിന്റെയും ഹോം ഗ്രൗണ്ട് ആയ ഇവിടെ നിരവധി അന്തർദേശീയ ടെസ്റ്റ്,ഏകദിന  ക്രിക്കറ്റ് മത്സരങ്ങൾ നടന്നിട്ടുണ്ട്. ഇന്ത്യയിലെ ഏറ്റവും വലിയ ക്രിക്കറ്റ് സ്റ്റേഡിയവും ഇന്ത്യയിലെ ഏറ്റവും സൗകര്യങ്ങളുള്ള ക്രിക്കറ്റ് സ്റ്റേഡിയവും ഈഡൻ ഗാർഡനാണ്‌. ഇന്ത്യയിൽ ഏറ്റവുമധികം കാണികളെ ഉൾക്കൊള്ളാവുന്ന ക്രിക്കറ്റ് സ്റ്റേഡിയവും ഇതാണ്‌. 

ഇന്ത്യൻ സംസ്ഥാനമായ ബംഗാളിൻറെ തലസ്ഥാനമായ കൊൽക്കത്തയിൽ സ്ഥിതിചെയ്യുന്ന ക്രിക്കറ്റ്‌ സ്റ്റേഡിയമാണ് ഈഡൻ ഗാർഡൻസ്.
 
അസോസിയേഷൻ ഫുട്ബോൾ മത്സരങ്ങൾക്കും ഈ ഗ്രൗണ്ട് ഉപയോഗിക്കാറുണ്ട്. 1864-ലാണ് ഈ ഗ്രൗണ്ട് ഉണ്ടാക്കിയത്. ബംഗാൾ ക്രിക്കറ്റ് ടീമിൻറെയും ഐപിഎൽ ടീമായ കൊൽക്കത്ത നൈറ്റ്‌ റൈഡർസിൻറെയും ഹോം ഗ്രൗണ്ടാണ് ഈഡൻ ഗാർഡൻസ്. കൂടാതെ അന്താരാഷ്‌ട്ര വൺ ഡേ, ടി20, ടെസ്റ്റ്‌ മത്സരങ്ങൾക്കും ഈഡൻ ഗാർഡൻസ് വേദിയാകാറുണ്ട്. 66,349 കാണികൾക്ക് ഇരിപ്പിടം ഉള്ള ഈഡൻ ഗാർഡൻസ് ഇന്ത്യയിലെ ഏറ്റവും വലിയ ക്രിക്കറ്റ്‌ സ്റ്റേഡിയവും ലോകത്തിൽ മെൽബോൺ ക്രിക്കറ്റ്‌ ഗ്രൗണ്ടിനു ശേഷം രണ്ടാമത്തെ ഏറ്റവും വലിയ ക്രിക്കറ്റ്‌ സ്റ്റേഡിയവുമാണ്.  

ലോകത്തിലേ ഏറ്റവും പ്രശസ്തമായ ക്രിക്കറ്റ്‌ സ്റ്റേഡിയങ്ങളിൽ ഒന്നാണ് ഈഡൻ ഗാർഡൻസ്.  വേൾഡ് കപ്പ്‌, വേൾഡ് ടി20, ഏഷ്യ കപ്പ്‌ തുടങ്ങിയ ഏറ്റവും പ്രധാനപ്പെട്ട മത്സരങ്ങൾ ഇവിടെ അരങ്ങേറിയിട്ടുണ്ട്. 1987-ൽ ക്രിക്കറ്റ്‌ ലോകകപ്പ് ഫൈനലിനും ഈഡൻ ഗാർഡൻസ് വേദിയായി. ആദ്യ മൂന്ന് ലോകകപ്പ് ഫൈനലുകൾക്കും വേദിയായ ലോർഡ്സിനു ശേഷം ആദ്യമായി ലോകകപ്പ് ഫൈനലിനു വേദിയായ ഗ്രൗണ്ട് ഈഡൻ ഗാർഡൻസ് ആണ്.

1841-ൽ അന്നത്തെ ഇന്ത്യയുടെ ഗവർണർ ജനറൽ ആയിരുന്ന ലോർഡ്‌ ഓക്ക്ലാണ്ടിൻറെ ഈഡൻ സഹോദരിമാരുടെ പേര് നൽകിയ പാർക്കായ ഈഡൻ ഗാർഡൻസിന് സമീപമായി സ്ഥിതിചെയ്യുന്നതിനാലാണ് ഗ്രൗണ്ടിനു ഈ പേര് വന്നത്.  കൊൽക്കത്ത നഗരത്തിൻറെ ബി ബി ഡി ബാഘ് പ്രദേശത്താണ് സ്റ്റേഡിയം സ്ഥിതിചെയ്യുന്നത്, സംസ്ഥാന സെക്രട്ടേറിയേറ്റിനു സമീപം, കൽകട്ട ഹൈകോടതിക്ക് എതിർവശം. 1864-ൽ സ്ഥാപിച്ച സ്റ്റേഡിയത്തിൻറെ ശേഷി 2011 ലോകകപ്പ് ക്രിക്കട്ടിനു വേണ്ടി നവീകരിച്ച ശേഷം 66,349 ആണ്, ആദ്യം ഇത് 100,000-ൽ കൂടുതൽ ആയിരുന്നു എന്നാണ് വിചാരിക്കുന്നത്. 

## പുറമെ നിന്നുള്ള കണ്ണികൾ

* CricketArchive statistics for Eden gardens

## അവലംബം

വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
സച്ചിൻ തെണ്ടുൽക്കറുടെ വിടവാങ്ങൽ പരമ്പരയിലെ ആദ്യ മൽസരം നടന്നത് ഇവിടെയായിരുന്നു.
ബോർ മാതൃക

നീൽസ് ബോർ നിർദ്ദേശിച്ച ആറ്റത്തിന്റെ മാതൃകയാണ് **ബോർ മാതൃക** എന്നറിയപ്പെടുന്നത്. ഈ മാതൃക പ്രകാരം ആറ്റം എന്നത് പോസിറ്റിവ് ചാർജ്ജുള്ള ഒരു ന്യൂക്ലിയസും അതിനെ വൃത്താകാരമായ ഭ്രമണപഥത്തിൽ വലം വയ്ക്കുന്ന ഇലക്ട്രോണുകളും ചേർന്നതാണ്. സൗരയൂഥത്തിൽ ഗ്രഹങ്ങൾ സൂര്യനു ചുറ്റും വല വയ്ക്കുന്നതിനു സമാനമാണ് ഇത്. ഗുരുത്വാകർഷണബലത്തിനു പകരം സ്ഥിത വൈദ്യുത ബലങ്ങളാണ് കണങ്ങൾ തമ്മിലുള്ള ആകർഷണത്തിന് ഹേതുവാകുന്നത് എന്നു മാത്രം. ഇത് മുൻപുണ്ടായിരുന്ന ക്യുബിക് മോഡൽ(1902), പ്ലം പുഡിങ് മാതൃക(1904), സാറ്റേണിയൻ മോഡൽ(1904), റൂഥർഫോർഡ് മോഡൽ(1911) എന്നിവയിൽ നിന്നും ഉരുത്തിരിഞ്ഞു വന്നതായിരുന്നു. ബോർ മാതൃക, റൂഥർഫോർഡ് മാതൃകയുടെ, ക്വാണ്ടം ഭൗതികശാസ്ത്രത്തിൽ അധിഷ്ഠിതമായ രൂപമായതിനാൽ പലപ്പോഴും ഇത് റൂഥർഫോർഡ്-ബോർ മാതൃക എന്ന പേരിലും അറിയപ്പെടുന്നു.
വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
വർഗ്ഗം:അണുക്കൾ
ചോച്ചേരിക്കുന്ന് ശ്രീ സുബ്രഹ്മണ്യ സ്വാമി ക്ഷേത്രം

കേരളത്തിന്റെ മധ്യഭാഗമായ തൃശ്ശൂർ ജില്ലയിലെ പുത്തൂർ ഗ്രാമപഞ്ചായത്തിൽ തൃശ്ശൂർ മൃഗശാലയുടെ സമീപം, മണലിപ്പുഴയുടെ കരയിലുള്ള ഒരു കുന്നിന്റെ മുകളിലാണ് *കേരള പഴനി* എന്നറിയപ്പെടുന്ന **ചോച്ചേരിക്കുന്ന് ശ്രീ സുബ്രഹ്മണ്യ സ്വാമി ക്ഷേത്രം** സ്ഥിതി ചെയ്യുന്നത്. ദേവസേനാപതിഭാവത്തിലുള്ള സുബ്രഹ്മണ്യൻ മുഖ്യപ്രതിഷ്ഠയായ ഈ ക്ഷേത്രത്തിൽ ഉപദേവതകളായി ശിവൻ, പാർവ്വതി, ഗണപതി, അയ്യപ്പൻ, ശ്രീരാമൻ, ഹനുമാൻ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. ഇവിടെയുള്ള സുബ്രഹ്മണ്യനെ ആദ്യം പ്രതിഷ്ഠിച്ചത് ചിന്മയാനന്ദ സ്വാമികളാണ്. പിന്നീട് പലപ്പോഴായി പുനഃപ്രതിഷ്ഠ നടന്നിട്ടുണ്ട്. പഴനി ക്ഷേത്രത്തിലേതുപോലെ ഒരു കുന്നിന്റെ മുകളിൽ സ്ഥിതിചെയ്യുന്ന ഈ ക്ഷേത്രത്തിലും അവിടെയുള്ള പല ചടങ്ങുകളും നടത്തപ്പെടുന്നുണ്ട്. മുണ്ഡനം (മൊട്ടയടി) അതിൽ
പ്രധാനമാണ്. കേരളത്തിൽ മുണ്ഡനം വഴിപാടായി നടത്തുന്ന ഏക ക്ഷേത്രം എന്ന നിലയിൽ പ്രസിദ്ധമാണ് ഇവിടം. കുംഭമാസത്തിലെ പൂയം നാളിൽ നടക്കുന്ന പ്രതിഷ്ഠാദിനമഹോത്സവമാണ് ക്ഷേത്രത്തിലെ പ്രധാന ആണ്ടുവിശേഷം. കൂടാതെ, വൃശ്ചികമാസത്തിൽ നടക്കുന്ന അയ്യപ്പൻ വിളക്ക്, ചിങ്ങമാസത്തിലെ വിനായക ചതുർത്ഥി, കുംഭമാസത്തിലെത്തന്നെ ശിവരാത്രി, കന്നിമാസത്തിലെ ആയില്യപൂജ തുടങ്ങിയവയും പ്രധാനമാണ്. നാട്ടുകാരുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തുന്നത്.

## അവലംബം

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
കുതിര സഞ്ചാരം

ചെസ്സ് പലകയിലെ കുതിരയെ അടിസ്ഥാനമാക്കിയ ഒരു ഗണിതശാസ്ത്രപ്രശ്നമാണ്‌ **കുതിര സഞ്ചാരം** (Knight's tour). ഒഴിഞ്ഞ ചെസ്സ് പലകയിൽ ഒരു കുതിരയെ വെക്കുകയും, ചെസ്സിലെ നിയമങ്ങളനുസരിച്ച് പലകയിലെ എല്ലാ കളങ്ങളിലും ഒരിക്കൽ മാത്രം ചാടിക്കണമെന്നതുമാണ്‌ പ്രശ്നം. കുതിരയുടെ സഞ്ചാരം തുടങ്ങിയേടത്തു തന്നെ അവസാനിക്കുകയാണെങ്കിൽ അതിനെ അടഞ്ഞ സഞ്ചാരം (Closed tour) എന്നു വിളിക്കുന്നു. അങ്ങനെയാകുന്നില്ലെങ്കിൽ അതിനെ തുറന്ന സഞ്ചാരം (Open tour) എന്നും വിളിക്കുന്നു. ആകെ ലഭ്യമായ തുറന്ന സഞ്ചാരങ്ങളുടെ എണ്ണം ഇന്നും അജ്ഞാതമാണ്‌. കുതിര സഞ്ചാര പ്രശ്നം പരിഹരിക്കുന്ന പ്രോഗ്രാം എഴുതുന്ന ചോദ്യം കമ്പ്യൂട്ടർ ശാസ്ത്ര വിദ്യാർത്ഥികൾക്കു സാധാരണയായി ലഭിക്കുന്ന ചോദ്യങ്ങളിലൊന്നാണ്‌. വിവിധ രീതിയിലുള്ള ചെസ്സ് പലകകളുപയോഗിച്ച് ഈ പ്രശ്നം ചെയ്യാറുണ്ട്. 8 × 8 എന്ന സാധാരണ ചെസ്സ് പലകക്കു പുറമെ മറ്റു പല രീതിയിലുള്ള ചെസ്സ് പലകകളിലും ഇത് ചെയ്യാറുണ്ട്.

## സിദ്ധാന്തം
ഗ്രാഫ് സിദ്ധാന്തത്തിലെ ഹാമിൽട്ടോണിയൻ പാത പ്രശ്നത്തിന്റെ ഒരു ഉദാഹരണമാണ് കുതിര സഞ്ചാരം‌. അടഞ്ഞ സഞ്ചാരത്തിന്റെ നിർദ്ധാരണത്തിലെത്തുന്നത് ഹാമിൽട്ടോണിയൻ ചക്ര പ്രശ്നത്തിന്റെ ഒരു ഉദാഹരണവുമാണ്‌. പക്ഷേ, ഹാമിൽട്ടോണിയൻ പാത പ്രശ്നത്തിനു വിപരീതമായി ഇവിടെ പ്രശ്നത്തിന്റെ നിർദ്ധാരണം ലീനിയർ ടെമിൽ ചെയ്യാൻ സാദ്ധ്യമാണ്.

## ചരിത്രം
കുതിര സഞ്ചാര പ്രശ്നത്തിന്റെ ആദ്യ പ്രതിപാദ്യമുള്ളത് ഒമ്പതാം നൂറ്റാണ്ടിൽ ജീവിച്ചിരുന്ന കാശ്മീരി കവിയായ രുദ്രടൻ എഴുതിയ ***കാവ്യാലങ്കാര*** എന്ന ഗ്രന്ഥത്തിലെ ഒരു ശ്ലോകത്തിലാണ്‌.

## അവലംബം

## പുറമെ നിന്നുള്ള കണ്ണികൾ
*  Richard W. Henderson, Eugene Roger Apodaca A Knight of Egodeth: Zen Raptured Quietude, 240 Solutions to the Knights Tour in form of Game Book
* Warnsdorff's Rule and its efficiency from Warnsdorff's Rule Web Page
* Mario Velucchi The ultimate Knight's Tour page of Links 
* The knight's tour 
* Knight's tour notes
* Sloane's Integer Sequence 
* Preprint of Pohl's paper (freely accessible)
* SilverKnight  - online knight's tour game

### ഉത്തരങ്ങൾ
* The Knight's Tour by Jay Warendorff, Wolfram Demonstrations Project
* A Simple backtracking implementation in C++ 
* An implementation in C# 
* Knight's Tours Using a Neural Network Program that creates tours using a neural network, plus gallery of images.

]
സന്ദേശം

ശ്രീനിവാസൻ-സത്യൻ അന്തിക്കാട് കൂട്ടുകെട്ടിലുണ്ടായ രാഷ്ട്രീയ-കുടുംബ ആക്ഷേപഹാസ്യ മലയാളചലചിത്രമാണ് ***സന്ദേശം***.  അന്ധമായ രാഷ്ട്രീയം കുടുംബബന്ധങ്ങളേയും സമൂഹത്തേയും എങ്ങനെ ദോഷകരമായി സ്വാധീനിക്കുന്നു എന്ന സന്ദേശമാണ് ഈ ചിത്രത്തിലൂടെ ലഭിക്കുന്നത്.

എവർഷൈൻ പ്രൊഡക്ഷൻസിന്റെ ബാനറിൽ തിരുപ്പതി ചെട്ടിയാർ നിർമ്മിച്ച് സത്യൻ അന്തിക്കാട് സംവിധാനം ചെയ്ത *സന്ദേശം* 1991 -ൽ പ്രദർശനത്തിനിറങ്ങി. എവർഷൈൻ റിലീസ് വിതരണം ചെയ്തിരിക്കുന്നു.  ശ്രീനിവാസൻ ആണ് ചിത്രത്തിന്റെ രചന നിർവ്വഹിച്ചിരിക്കുന്നത്. ഈ ചിത്രത്തിന്റെ രണ്ടാംഭാഗവും പുറത്തിറങ്ങാനിടയുണ്ട്.

## കഥാതന്തു
തമിഴ് നാട്ടിലെ നീണ്ട 33 വർഷത്തെ ഇന്ത്യൻ റെയിൽ‌വേ ഔദ്യോഗിക ജീവിതത്തിൽ നിന്ന് വിരമിച്ച് നാട്ടിൽ തിരിച്ചെത്തിയ *രാഘവൻ നായർ* (തിലകൻ) ഭാര്യ *ഭാനുമതിയുടേയും* (കവിയൂർ പൊന്നമ്മ) മക്കളുടേയും കൂടെയുള്ള സ്വസ്ഥമായ വിശ്രമ ജീവിതമാണ് ആഗ്രഹിച്ചത്. എൽ.എൽ.ബി.ക്കാരനായ മൂത്തമകൻ *പ്രഭാകരനും* (ശ്രീനിവാസൻ) ബി.എസ്.സി.ക്കാരനായ രണ്ടാമത്തെ മകൻ *പ്രകാശനും* (ജയറാം) ജോലിക്കൊന്നും ശ്രമിക്കാതെ രാഷ്ട്രീയ പ്രവർത്തനത്തിൽ മുഴുകിയിരിക്കുകയാണ്.  രാഷ്ട്രീയ വൃത്തങ്ങളിൽ *കോട്ടപ്പള്ളി* എന്നറിയപ്പെടുന്ന *പ്രഭാകരൻ* ഇടതുപക്ഷ രാഷ്ട്രീയ പ്രവർത്തകനാണ്, അതുപോലെ രാഷ്ട്രീയ പ്രവർത്തകർക്കിടയിൽ *കെ.ആർ.പി.* എന്നറിയപ്പെടുന്ന *പ്രകാശൻ* വലതുപക്ഷ രാഷ്ട്രീയ പ്രവർത്തകനാണ്. മക്കളുടെ രാഷ്ട്രീയ പ്രത്യയ ശാസ്ത്രപരമായ ഭിന്നിപ്പ് അവരുടെ ബന്ധത്തിലും കടന്ന് കുടുംബത്തിൽ വിള്ളലുണ്ടാവുന്ന അവസ്ഥയിലേയ്ക്ക് എത്തിച്ചേരുന്നത് *രാഘവൻ നായർക്ക്* കാണേണ്ടി വരുന്നു. ചിത്രത്തിലുടനീളം രാഷ്ട്രീയത്തിലെ മൂല്യച്യുതികളെ ആക്ഷേപഹാസ്യ ശൈലിയിൽ ചിത്രീകരിച്ചിരിക്കുന്നു. ഒടുവിൽ അന്ധമായ രാഷ്ട്രീയത്തിൽ നിന്ന് വിടുതൽ നേടിയ കഥാനായകർ സ്കൂളിൽ പഠിക്കുന്ന തങ്ങളുടെ ഇളയസഹോദരൻ നിസ്സാരകാര്യത്തിന് വിദ്യാലയത്തിൽ രാഷ്ട്രീയകക്ഷിയുണ്ടാക്കി സമരം നടത്താൻ തുടങ്ങുന്നത് തടയുന്നിടത്ത് ചിത്രം അവസാനിക്കുന്നു.

## അഭിനേതാക്കൾ
* ശ്രീനിവാസൻ – പ്രഭാകരൻ
* ജയറാം – പ്രകാശൻ
* തിലകൻ – രാഘവൻ നായർ
* സിദ്ദിഖ് – ഉദയഭാനു
* ഒടുവിൽ ഉണ്ണികൃഷ്ണൻ – അച്യുതൻ നായർ
* മാള അരവിന്ദൻ – ആനന്ദൻ
* മാമുക്കോയ – കെ. ജി. പൊതുവാൾ
* ശങ്കരാടി – കുമാര പിള്ള
* ഇന്നസെന്റ് – യശ്വന്ത് സഹായി
* ബോബി കൊട്ടാരക്കര – ഉത്തമൻ
* ടി.പി. മാധവൻ – പോലീസ് ഓഫീസർ
* മാതു – ലതിക
* കവിയൂർ പൊന്നമ്മ – ഭാനുമതി
* കെ.പി.എ.സി. ലളിത – ആനന്ദന്റെ ഭാര്യ (രാഘവൻ നായരുടെ മൂത്ത മകൾ)
* ടി.ആർ. ഓമന – അച്യുതൻ നായരുടെ ഭാര്യ
* മാസ്റ്റർ രാഹുൽ ലക്ഷ്മൺ – പ്രശാന്തൻ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഈ ചിത്രത്തിലെ ഗാനത്തിന് സംഗീതം പകർന്നത് ജോൺസൺ ആണ്.
; ഗാനങ്ങൾ
# തുമ്പപ്പൂ കോടിയുടുത്ത് – ജി. വേണുഗോപാൽ, കെ.എസ്. ചിത്ര, കോറസ്

## അണിയറ പ്രവർത്തകർ
* ഛായാഗ്രഹണം വിപിൻ മോഹൻ. 
* ചിത്രസം‌യോജനം കെ. രാജഗോപാൽ. 
* കല സി. കെ. സുരേഷ്. 
* ചമയം പാണ്ഡ്യൻ. 
* വസ്ത്രാലങ്കാരം ശെൽ‌വം. 
* എഫക്റ്റ്സ് മുരുകേഷ്. 
* റീ റെകോർഡിങ് കോതണ്ഡപാണി. 
* പ്രോഡക്ഷൻ എക്സിക്യൂട്ടീവ് നാരായണൻ നാഗലശ്ശേരി. 
* പ്രൊഡക്ഷൻ കണ്ട്രോളർ കെ. ആർ. ഷൺ‌മുഖം. 
* പി. ആർ. ഒ എബ്രഹാം ലിങ്കൻ.

## പുരസ്കാരങ്ങൾ
; 1992 കേരളസംസ്ഥാന ചലച്ചിത്രപുരസ്കാരം
* മികച്ച സഹനടി – കെ.പി.എ.സി. ലളിത

## അവലംബം


## പുറത്തേക്കുള്ള കണ്ണികൾ

* 
* ''സന്ദേശം''  – മലയാളസംഗീതം.ഇൻഫോ
* ക്ഷീരബല സഹചരാദി കഷായത്തിൽ, നാടകം, 1962, എൻ പി ചെല്ലപ്പൻ നായർ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
വർഗ്ഗം:ശ്രീനിവാസൻ തിരക്കഥയെഴുതിയ ചലച്ചിത്രങ്ങൾ
ടി.ബി. ഇർ‌വിങ്

ഒരു അമേരിക്കൻ ഗ്രന്ഥകാരനും പ്രൊഫസ്സറും ഇസ്‌ലാമിക പണ്ഡിതനുമായിരുന്നു  **തോമസ് ബാലന്റൈൻ ഇർ‌വിംങ്** (1914–2002).(ഇംഗ്ലീഷ്:Thomas Ballantyne Irving) അൽ-ഹാജ് ത‌അലീം അലി അബൂ നാസർ എന്നും അദ്ദേഹം അറിയപ്പെടുന്നു.  അമേരിക്കൻ ഇംഗ്ലീഷിലുള്ള ഖുർ‌ആനിന്റെ ആദ്യ വിവർത്തനം ഇദ്ദേഹത്തിന്റേതാണ്‌.

## ആദ്യകാലവും വിദ്യാഭ്യാസവും
1914 ൽ ഒന്റോറിയയിലെ പ്രെസ്റ്റനിലാണ്‌ ഇർ‌വിംങ്ങിന്റെ ജനനം. അച്ഛൻ വില്ല്യം ഇർ‌‌വിംങ്, അമ്മ ജെസ്സിക്ക മെക്കന്റൈർ. 1950 കളുടെ ആദ്യത്തിൽ അദ്ദേഹം ഇസ്‌ലാം സ്വീകരിച്ച് അൽ ഹാജ് ത‌അലീം അലി അബൂ നാസർ എന്ന പേര്‌ സ്വീകരിക്കുകയായിരുന്നു. ടൊറൊണ്ടോ സർ‌വകലാശാലയിൽ നിന്ന് "ആധുനിക ഭാഷകളിൽ" (Mordern Languages) ൽ ബി.എ. സമ്പാദിച്ചു. പിന്നീട്  മെഗ്‌കിൽ സർ‌വകലാശാലയിൽ നിന്ന് ബിരുദാനന്തര ബിരുദവും പ്രിൻസ്റ്റൺ സർ‌വകലാശാലയിൽ നിന്ന് 1940 ൽ പി.എച്ച്.ഡിയും കരസ്ഥമാക്കി. നിയർ ഈസ്റ്റേൺ സറ്റഡീസിലായിരുന്നു പി.എച്ച്.ഡി തീസിസ്.

## ഔദ്യോഗിക ജീവിതം
എഴുത്തുകാരനും ഒരു ബഹുഭാഷാ പണ്ഡിതനുമായിരുന്ന ഇർ‌വിങാണ്‌ ആദ്യമായി അമേരിക്കൻ ഇംഗ്ലീഷിലുള്ള ഖുർ‌ആൻ വിവർത്തനം എഴുതിയത്. "ദ ഖുർ‌ആൻ:ഫസ്റ്റ് അമേരിക്കൻ വെർഷൻ" എന്ന ഈ വിവർത്തന ഗ്രന്ഥം പ്രസിദ്ധീകരിച്ചത് 1985 ലായിരുന്നു. ഇർ‌വിംങ് അമേരിക്കയിലേയും കാനഡയിലേയും നിരവധി പ്രശസ്ത സർ‌വകലാശാലകളിൽ അദ്ധ്യാപകനായി സേവനമനുഷ്ഠിച്ചിട്ടുണ്ട്. മെഗ്കിൽ, പ്രിൻസ്റ്റൺ, ദ യൂനിവേഴ്സിറ്റി ഓഫ് മിനെസോട്ട, യൂനിവേഴ്സിറ്റി ഓഫ് ടെന്നിസ്സി എന്നിവ അവയിൽ ഉൾപ്പെടുന്നു. ഗ്രന്ഥകാരൻ എന്ന നിലയിൽ ഇസ്‌ലാമിനെ കുറിച്ച് ധാരാളം പുസ്തകങ്ങളും അദ്ദേഹം രചിച്ചു. "ഹാഡ് യു ബീൻ എ മുസ്‌ലിം", ഇസ്‌ലാം ആന്റ് ഇറ്റ്സ് എസ്സൻസ്" , "ഇസ്‌ലാം റീസർജെന്റ്", "ഗ്രോഇങ്ങ് അപ് ഇൻ ഇസ്‌ലാം" എന്നിവ അവയിൽ ചിലതാണ്‌. സ്പാനിഷ് ഭാഷയിലും ഏതാനും ഗ്രന്ഥങ്ങൾ അദ്ദേഹം എഴുതിയിട്ടുണ്ട്.

1981 മുതൽ 1986 വരെ ചിക്കാഗൊയിലുള്ള അമേരിക്കൻ ഇസ്‌ലാമിക് കോളേജിന്റെ ഡീൻ ആയി സേവനമുഷ്ഠിച്ചു. 1983 ൽ പാകിസ്താൻ സർക്കാർ ഡോ. ഇർ‌വിംങ് ഇസ്‌ലാമിക സേവനരംഗത്ത് നൽകിയ സംഭാവന പരിഗണിച്ച് അദ്ദേഹത്തിന്‌ സ്റ്റാർ ഓഫ് എക്സലൻസ് അവാർഡ് നൽകുകയുണ്ടായി.  അൽഷിമേഴ്സ് രോഗവുമായി നീണ്ടകാലം പൊരുതിയ അദ്ദേഹം 2002 സെപ്റ്റംബർ 24 ന്‌ മരണമടഞ്ഞു.

## അവലംബം

## പുറം കണ്ണികൾ
*The Online Quran Project  includes the Qur'an translation, *Holy Qur'an (Koran): the Noble Reading*, of I. B. Irving.
*Obituary for T.B. Irving  from Soundvision.com
*A Life Well Lived Tribute to Dr. Irving
*Islam and Columbus' America article by Dr. Irving

വർഗ്ഗം:അമേരിക്കൻ എഴുത്തുകാർ
വർഗ്ഗം:ഇസ്ലാമികപണ്ഡിതർ
വർഗ്ഗം:ഖുർ‌ആൻ വിവർത്തകർ
വർഗ്ഗം:ഇസ്ലാം സ്വീകരിച്ച പ്രമുഖർ
വർഗ്ഗം:സിതാര എ ഇംതിയാസ് പുരസ്കാരജേതാക്കൾ
വർഗ്ഗം:1914-ൽ ജനിച്ചവർ
ചെസ്സ് (ചലച്ചിത്രം)

ദിലീപ് പ്രധാനവേഷത്തിൽ അഭിനയിച്ച് 2006-ൽ പുറത്തിറങ്ങിയ ഒരു മലയാളചലച്ചിത്രമാണ് ***ചെസ്സ്***. സൂപ്പർ സ്റ്റാർ ഫിലിംസിന്റെ ബാനറിൽ മഹി നിർമ്മിച്ച് രാജ് ബാബു സംവിധാനം ചെയ്‌ത ഈ ചിത്രം മഞ്ജുനാഥ വിതരണം ചെയ്തിരിക്കുന്നു. ഉദയകൃഷ്ണ-സിബി കെ. തോമസ് കൂട്ടുകെട്ടാണ് ചിത്രത്തിന്റെ രചന നിർവ്വഹിച്ചിരിക്കുന്നത്.

## കഥാതന്തു
ഐ പി എസ് ഓഫീസറായ  കൃഷ്ണദാസ് (സായി കുമാർ) തന്റെ ജീവിത സായാഹ്നത്തിൽ തന്റെ രഹസ്യ  ഭാര്യയേയും അതിലുള്ള മകനായ വിജയ കൃഷ്ണനേയും (ദിലീപ്) എല്ലാവർക്കും മുൻപിൽ വെളിവാക്കാനാഗ്രഹിക്കുന്നു. കൃഷ്ണദാസിന്റെ കാലശേഷം തനിയ്ക്ക് കിട്ടേണ്ട സ്വത്ത് നഷ്ടപ്പെടുമെന്ന് മനസ്സിലാക്കിയ അളിയനും പോലീസ് കമ്മീഷണറുമായ ദേവരാജൻ (വിജയരാഘവൻ) കൂട്ടരുമൊത്ത് മൂവരേയും വകവരുത്താൻ ശ്രമിയ്ക്കുന്നു. മരണത്തിൽ നിന്ന് കഷ്ടിച്ച് രക്ഷപ്പെട്ട വിജയ കൃഷ്ണൻ ശത്രുക്കളുടെ ആക്രമണത്തിൽ നിന്ന് തൽക്കാലം രക്ഷപ്പെടാൻ അന്ധനായി അഭിനയിക്കുന്നു. തന്റെ അമ്മയേയും അച്‌ഛനേയും വകവരുത്തിയവർക്കെതിരെയുള്ള പകവീട്ടലാണ് വിജയകൃഷ്ണനെ പിന്നീടുള്ള ജീവിത ലക്ഷ്യം. ശക്തരായ പ്രതിയോഗികൾക്കെതിരെ തന്റെ ബുദ്‌ധിയും തന്ത്രവും ഉപയോഗിച്ച് കുറച്ച് വിശ്വസ്തരുമായി വിജയകൃഷ്ണൻ കരുനീക്കങ്ങൾ ആരംഭിക്കുകയായി.

## അഭിനേതാക്കൾ
* ദിലീപ് – വിജയകൃഷ്ണൻ
* സായി കുമാർ – കൃഷ്ണദാസ്
* ജനാർദ്ദനൻ – ഈശ്വര വർമ്മ
* വിജയരാഘവൻ – ദേവരാജൻ
* ജഗതി ശ്രീകുമാർ – നാരായണൻ
* സലീം കുമാർ – ഉണ്ണികൃഷ്ണൻ
* ഹരിശ്രീ അശോകൻ – കള്ളൻ ഭാസ്കരൻ
* ആശിഷ് വിദ്യാർത്‌ഥി – സ്വാമിനാഥൻ
* ബാബു രാജ് – ശരത്
* ഭീമൻ രഘു – കോശി
* കലാശാല ബാബു – ഡോക്ടർ
* സുരേഷ് കൃഷ്ണ – അഡ്വകേറ്റ് രാജ് മോഹൻ
* മോഹൻ ജോസ് – വാസു
* മധുപാൽ – അഡ്വകേറ്റ് മാത്യു
* ഭാവന – ഡോക്ടർ രാധിക
* രാജലക്ഷ്മി – രാജലക്ഷ്മി

## സംഗീതം
ഗാനരചന വയലാർ ശരത്ചന്ദ്രവർമ്മ, ഗാനങ്ങൾക്ക് സംഗീതം പകർന്നത് ബേണി ഇഗ്നേഷ്യസ്. പശ്ചാത്തലസംഗീതം നിർവ്വഹിച്ചത് രാജാമണി. 
; ഗാനങ്ങൾ
# ചെസ്സ് – ജോർജ്ജ് പീറ്റർ
# ചന്ദം കാളിന്ദി നാദം – കെ. ജെ. യേശുദാസ്, കെ. എസ്. ചിത്ര
# ചന്ദം കാളിന്ദി നാദം – കെ. എസ്. ചിത്ര
# ചന്ദം കാളിന്ദി നാദം – കെ. ജെ. യേശുദാസ്

## അണിയറ പ്രവർത്തകർ
* ഛായാഗ്രഹണം: സഞ്ജീവ് ശങ്കർ
* ചിത്രസം‌യോജനം: പി. സി. മോഹനൻ
* കല: ഗിരീഷ് മേനോൻ
* നൃത്തം: കല
* ചമയം: സലീം കടയ്ക്കൽ
* ലാബ്: പ്രസാദ് കളർ ലാബ്
* ശബ്ദ മിശ്രണം: അജിത് എ. ജോർജ്ജ്
* പ്രോഡക്ഷൻ എക്സിക്യൂട്ടീവ്: പ്രസാദ് കാസർഗോഡ്

## പുറത്തേക്കുള്ള കണ്ണികൾ
* 
* ''ചെസ്സ്''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.സി മോഹനൻ ചിത്രസംയോജനം ചെയ്ത ചലച്ചിത്രങ്ങൾ
മൗലാന വഹീദുദ്ദീൻ ഖാൻ

ഇന്ത്യയിലെ ഒരു ഇസ്ലാമിക പണ്ഡിതനാണ്‌ **മൗലാന വഹീദുദ്ദീൻ ഖാൻ**. പത്മഭൂഷൺ അവാർഡ് ഉൾപ്പെടെ ദേശീയ, അന്തർദേശീയ അംഗീകാരങ്ങൾ നേടിയിട്ടുള്ള വഹീദുദ്ദീൻ ഖാൻ ഒരു മികച്ച ഗ്രന്ഥകാരൻ കൂടിയാണ്‌. ഖുർ‌ആന്റെ ലളിതവും സമകാലികവുമായ ഇംഗ്ലീഷ് വിവർത്തനം രചിചിട്ടുണ്ട് അദ്ദേഹം. ഇ.ടി.വി ഉർദു, ബ്രിഡ്ജസ് ടി.വി. ,ഐ.ടി.വി , ക്യു ടി.വി., ആജ് ടി.വി., തുടങ്ങിയ ടി.വി ചാനലുകൾക്ക് വേണ്ടി പ്രഭാഷണങ്ങൾ നടത്തിവരുന്നു ഇപ്പോൾ അദ്ദേഹം.  മില്ലിഗസറ്റ് പത്രാധിപരും പ്രമുഖ പണ്ഡിതനുമായ സഫറുൽ ഇസ്ലാം ഖാൻ, വഹീദുദ്ദീൻ ഖാന്റെ പുത്രനാണ്‌. കോവിഡ് -19 ബാധിതനായി 2021 ഏപ്രിൽ 21 ന് അദ്ദേഹം മരണമടഞ്ഞു. 

## ജീവിതം
1925 ൽ ഉത്തർപ്രദേശിലെ അസംഗഡിലാണ്‌ വഹീദുദ്ദീൻ ഖാൻ ജനിച്ചത്. പരമ്പരാഗത ഇസ്ലാമിക പാഠശാലയിൽ നിന്ന് ബിരുദം നേടിയ അദ്ദേഹം മാഗസിനുകളിലും മറ്റും ലേഖനങ്ങൾ എഴുതുമായിരുന്നു. 1970 ൽ ഡൽഹിയിൽ ഒരു ഇസ്ലാമിക് സെന്റർ സ്ഥാപിച്ചു. 1976 അർ‌-രിസാല എന്നൊരു ഉർദു മാഗസിൻ പ്രസിദ്ധീകരണം ആരംഭിച്ചു. പ്രധാനമായും അദ്ദേഹത്തിന്റെ തന്നെ രചനകളായിരുന്നു ഇവയിൽ കൂടുതലായും വെളിച്ചം കണ്ടത്. ഇതേ മാഗസിന്റെ ഇംഗ്ലീഷ് പതിപ്പ് 1984 ഫെബ്രുവരിയിലും ഹിന്ദി പതിപ്പ് 1990 ഡിസംബറിലും തുടങ്ങുകയുണ്ടായി. "ഹൈജാക്കിംഗ്-എ ക്രൈം"  , "റൈറ്റ്സ് ഓഫ് വുമൺ ഇൻ ഇസ്ലാം",  "ദ കൺസപ്റ്റ് ഓഫ് ചാരിറ്റി ഇൻ ഇസ്ലാം" , ദ കൺസപ്റ്റ് ഓഫ് ജിഹാദ്". എന്നിവ അദ്ദേഹത്തിന്റെ ശ്രദ്ധേയങ്ങളായ ലേഖനങ്ങളാണ്‌. അദ്ദേഹത്തിന്റെ പല പുസ്തകങ്ങളും ലേഖനങ്ങളും മലയാളത്തിലും പ്രസിദ്ധീകരിക്കപ്പെട്ടിട്ടുണ്ട്

## കാഴ്ചപ്പാട്
മുസ്ലിംകൾ തങ്ങളുടെ പ്രശ്നങ്ങളെ അസുഖകരവും അനാവശ്യവുമായ സാഹചര്യങ്ങളായി പരിഗണിക്കാതെ അവയെ ഭാവാത്മകമായി കാണുകയും ഒരു വെല്ലുവിളിയായി സ്വീകരിച്ച് അതിനെ മറികടക്കാൻ ശ്രമിക്കുകയുമാണ്‌ വേണ്ടത്.

## കൃതികൾ
വഹീദുദ്ദീൻ ഖാന്റെ തിരഞെടുത്ത ഏതാനും  കൃതികൾ :
*ദ പ്രൊഫറ്റ് ഓഫ് പീസ്
*ദ ഖുർ‌ആൻ എ ന്യൂ ട്രാൻസ്ലേഷൻ
*എ ട്രഷറി ഓഫ് ദ ഖുർ‌ആൻ
*തഥ്കിറുൽ ഖുർ‌ആൻ
*ഇന്ത്യൻ മുസ്ലിംസ്: ദി നീഡ് ഫോർ എ പോസിറ്റീവ് ഔട്ട്‌ലുക്
*ഇൻ‌ട്രഡ്യൂസിംഗ് ഇസ്ലാം:എ സിമ്പിൾ ഇൻ‌ട്രോടക്ഷൻ ടു ഇസ്ലാം
*ഇസ്ലാം റീഡിസ്കവേർഡ്: ഡിസ്കവറിംഗ് ഇസ്ലാം ഫ്രം ഇറ്റ്സ് ഒറിജിനൽ സോർസ്
*ഇസ്ലാം ആന്റ് പീസ്
*ഇസ്ലാം:ക്രീയേറ്റർ ഓഫ് ദ മോഡേൺ ഏജ്
*വേർഡ്സ് ഓഫ് പ്രൊഫറ്റ് മുഹമ്മദ്

## പുരസ്കാരങ്ങൾ
*പതിനെട്ടാമത് രാജീവ് ഗാന്ധി സദ്ഭാവന പുരസ്കാരം (2010)
*പത്മഭൂഷൺ പുരസ്കാരം
*ഡെമിർഗസ് പീസ് ഇന്റർ നാഷണൽ അവാർഡ്- മുൻ റഷ്യൻ പ്രധാനമന്ത്രി മിഖായേൽ  ഗോർബച്ചേവിന്റെ  അംഗീകാരത്തോടെയുള്ള പുരസ്‌കാരം
*നാഷണൽ സിറ്റിസൺ അവാർഡ്-മദർ തെരേസ സമ്മാനിച്ചത്

## അവലംബം

## അധിക വായനക്ക്
*യൂറ്റ്യൂബിലെ വഹീദുദ്ദിൻ ഖാന്റെ പ്രഭാഷണം:ദ ക്രിയേഷൻ പ്ലാൻ ഓഫ് ഗോഡ്
*കുഫ്ർ,കാഫിർ,ദാറുൽ കുഫ്ർ പ്രയോഗങ്ങളിലെ ശരിയും തെറ്റും -വഹീദുദ്ദീൻ ഖാൻ, പ്രബോധനം വാരിക 2009 ഫെബ്രുവരി 14
*ഇസ്ലാമും ആഗോള താപനവും:വഹീദുദ്ദീൻ ഖാന്റെ ഇംഗ്ലീഷ് പ്രഭാഷണം യൂറ്റ്യൂബിൽ

വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യയിലെ ഇസ്ലാമികപണ്ഡിതർ
വർഗ്ഗം:ഖുർ‌ആൻ വിവർത്തകർ
വർഗ്ഗം:രാജീവ് ഗാന്ധി സദ്ഭാവനാ പുരസ്‌കാരം ലഭിച്ചവർ
വർഗ്ഗം:1925-ൽ ജനിച്ചവർ
വർഗ്ഗം:ഏപ്രിൽ 21-ന് മരിച്ചവർ
വർഗ്ഗം:2021-ൽ മരിച്ചവർ
വർഗ്ഗം:കോവിഡ്-19 മൂലം മരിച്ചവർ
വട്ടേനാട്

കേരളത്തിലെ പാലക്കാട് ജില്ലയിലെ കൂറ്റനാട് പട്ടണത്തിനടുത്തുള്ള പട്ടിത്തറ ഗ്രാമപഞ്ചായത്തിലെ ഒരു  ചെറിയ  ഗ്രാമമാണ്‌ **വട്ടേനാട്**. 
thumb|300px|right|വട്ടേനാട് ഗ്രാമത്തിൽ നിന്നുള്ള ദൃശ്യം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഡൈനമോ

വൈദ്യുത ജനിത്രത്തിന്റെ മറ്റൊരു പേരാണ് **ഡൈനാമൊ** എങ്കിലും കമ്മ്യൂട്ടേറ്ററിന്റെ സഹായത്തോടെ നേർധാരാ വൈദ്യുതി(DC Current) ഉത്പാദിപ്പിക്കുന്ന ജനറേറ്ററുകളെയാണ് ഇന്ന് ഡൈനാമൊ എന്ന് വിളിക്കുന്നത്. വ്യവസായങ്ങൾക്ക് വേണ്ടി വിദ്യുഛക്തി ഉത്പാദിപ്പിക്കുന്ന ഡൈനാമോകളായിരുന്നു ആദ്യത്തെ വൈദ്യുത ജനിത്രങ്ങൾ. വൈദ്യുത മോട്ടോർ, പ്രത്യാവർത്തിധാരാ വൈദ്യുതി ഉത്പാദിപ്പിക്കുന്ന ആൾട്ടർനേറ്റർ, റോട്ടറി ആൾട്ടർനേറ്റർ മുതലായ ഊർജ്ജ പരിവർത്തന ഉപാധികളുടെ മുൻ‌ഗാമിയായിരുന്നു ഡൈനമോ. പ്രത്യാവർത്തി ധാരാ വൈദ്യുതിയുടെ ആധിപത്യവും കമ്മ്യൂട്ടേറ്ററുകളുടെ പോരായ്മകളും സോളിഡ് സ്റ്റേറ്റ് ഉപാധികൾ കൊണ്ട് പ്രത്യാവർത്തി ധാരാ വൈദ്യുതിയെ നേർധാരാ വൈദ്യുതിയായി എളുപ്പത്തിൽ മാറ്റാമെന്നതും ഒക്കെ കാരണം ഡൈനാമോകൾ ഇന്ന് ഊർജ്ജോത്പാദനത്തിന് അധികം ഉപയോഗിക്കുന്നില്ല.മൈക്കൽ ഫാരഡേ ആണ്‌ ഡൈനാമോ കണ്ടുപിടിച്ചത്.

വർഗ്ഗം:വൈദ്യുതോൽപ്പാദനം
മഴയെത്തും മുൻപെ

മമ്മൂട്ടി, ശ്രീനിവാസൻ, ശോഭന, ആനി എന്നിവർ പ്രധാന കഥാപാത്രങ്ങളെ അവതരിപ്പിച്ച് മുരളി ഫിലിംസിന്റെ ബാനറിൽ വി.പി. മാധവൻ നിർമ്മിച്ച് കമൽ സംവിധാനം ചെയ്‌ത മലയാളചലച്ചിത്രമാണ്‌ ***മഴയെത്തും മുൻപെ*** 1995-ൽ ഈ ചിത്രം പ്രദർശനത്തിനെത്തി. ശ്രീനിവാസനാണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## കഥാതന്തു
കോളേജ് പ്രൊഫസറായ നന്ദകുമാർ വർമ്മയോട് (മമ്മൂട്ടി) സ്വന്തം വിദ്യാർത്ഥിയായ ശ്രുതിക്ക് (ആനി) പ്രണയം തോന്നുന്നു. പ്രണയ സാക്ഷാത്കാരത്തിനഅയി പക്ഷാഘാതം പിടിപെട്ട് ഭേദപ്പെട്ട് വരുന്ന നന്ദകുമാറിന്റെ പ്രതിശ്രുത വധു ഉമയെ (ശോഭന) നന്ദകുമാറിൽ നിന്ന് അകറ്റുന്നു. ശ്രുതിയുമായുള്ള വിവാഹം കഴിഞ്ഞാണ്‌ നന്ദകുമാർ  ഈ കഥയറിയുന്നത്. ചതിക്കപ്പെട്ട് മാനസികമായി തകർന്ന നന്ദഗോപൻ ശ്രുതിയുമായി പിരിഞ്ഞ് ദൂരേക്ക് പോകുന്നു. വർഷങ്ങൾക്ക് ശേഷം സഹപ്രവർത്തകൻ റഹ്‌മാൻ (ശ്രീനിവാസൻ) നന്ദഗോപനെ അന്വേഷിച്ചിറങ്ങുകയാണ്‌.

## അഭിനേതാക്കൾ
* മമ്മൂട്ടി – നന്ദകുമാർ വർമ്മ
* ശ്രീനിവാസൻ – റഹ്‌മാൻ
* ശോഭന – ഉമ മഹേശ്വരി
* ആനി – ശ്രുതി
* എൻ.എഫ്. വർഗ്ഗീസ് – കൈമൾ
* ശങ്കരാടി – ഉമയുടെ അച്ഛൻ
* സുമ ജയറാം – രഹന
* പ്രസീത മേനോൻ – കുഞ്ഞുമോൾ
* മഞ്ജു പിള്ള – അഞ്ജന
* കീർത്തി ഗോപിനാഥ് – ശ്വേത
* സുകുമാരി – മറിയാമ്മ
* ടി. പി. മാധവൻ – നാരായണൻ നായർ
* വത്സല മേനോൻ
* മധു മോഹൻ – ഡോ. ഐസക്ക്

## സംഗീതം
മമ്മൂട്ടി ആദ്യമായി പാടി അഭിനയിച്ചു എന്ന പ്രത്യേകതയോടെ ഇറങ്ങിയ ഈ ചിത്രത്തിന്റെ ഗാനരചന കൈതപ്രം ദാമോദരൻ നമ്പൂതിരി, ബിച്ചു തിരുമല എന്നിവർ ചേർന്ന് നിർവ്വഹിച്ചിരിക്കുന്നു. ഗാനങ്ങളുടെ സംഗീതസംവിധാനം നിർവ്വഹിച്ചത് രവീന്ദ്രൻ, ആനന്ദ് എന്നിവരാണ്. പശ്ചാത്തലസംഗീതം ഒരുക്കിയത് എസ്.പി. വെങ്കിടേഷ്. ഗാനങ്ങൾ സർഗ്ഗം സ്പീഡ് ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ
# എന്നിട്ടും നീ – എസ്. ജാനകി
# എന്തിന് വേറൊരു – കെ.ജെ. യേശുദാസ്, കെ.എസ്. ചിത്ര
# എന്തിന് വേറൊരു – കെ.ജെ. യേശുദാസ്
# ചിച്ചാ ചിച്ചാ എന്നിട്ടും നീ – എസ്. ജാനകി
# മനസ്സു പോലെ – മനോ (രചന: ബിച്ചു തിരുമല, സംഗീതം: ആനന്ദ്)
# ലേഡീസ് കോളേജിൽ ക്യാമ്പസ് ലവ് – എം.ജി. ശ്രീകുമാർ, മമ്മൂട്ടി, അനുപമ, സുധ (രചന: ബിച്ചു തിരുമല, സംഗീതം: ആനന്ദ്)
# ആത്മാവിൻ പുസ്തകത്താളിൽ – കെ.ജെ. യേശുദാസ്
# സ്വർണ്ണപ്പക്ഷി സ്വർണ്ണപ്പക്ഷി – ബിജു നാരായണൻ, സുജാത മോഹൻ
# ആത്മാവിൻ പുസ്തകത്താളിൽ – കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: എസ്. കുമാർ 
* ചിത്രസം‌യോജനം: കെ. രാജഗോപാൽ 
* കല: മണി സുചിത്ര 
* നൃത്തം: ബൃന്ദ 
* ചമയം: പി. വി. ശങ്കർ 
* വസ്ത്രാലങ്കാരം: ഊട്ടി ബാബു 
* ലാബ്: ജെമിനി കളർ ലാബ് 
* എഫക്റ്റ്സ്: മുരുകേഷ് 
* ശബ്ദ ലേഖനം: കെ. ഡി. സതീശൻ 
* റീ റെകോർഡിങ്ങ്: രവി
* പ്രോഡക്ഷൻ എക്സിക്യൂട്ടീവ്: ചന്ദ്രൻ പനങ്ങോട്
* എഡിറ്റിങ്ങ് അസിസ്റ്റന്റ്: രഞ്ജൻ എബ്രഹാം

## പുറത്തേക്കുള്ള കണ്ണികൾ
* 
* ''മഴയെത്തും മുൻപെ''  – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മമ്മുട്ടി-ശോഭന ജോഡി
വർഗ്ഗം:രവീന്ദ്രൻ സംഗീതം പകർന്ന ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
സെറ്റ്-ടോപ് ബോക്സ്

പുറമേയുള്ള ഉറവിടത്തിൽ നിന്നും ഉള്ള സിഗ്നൽ ടെലിവിഷനിൽ പ്രദർശിപ്പിക്കാനുപയോഗിക്കുന്ന ഉപകരണമാണ് **സെറ്റ്-ടോപ് ബോക്സ്** അല്ലെങ്കിൽ സെറ്റ്-ടോപ് യൂണിറ്റ് എന്നറിയപ്പെടുന്നത്. കേബിൾ, സാറ്റലൈറ്റ് ടെലിവിഷൻ രംഗത്താണ് സെറ്റ്-ടോപ് ബോക്സിന്റെ ഉപയോഗം.സാധാരണയായി ടിവി-ട്യൂണർ ഇൻപുട്ട് ഉൾക്കൊള്ളുന്ന ഒരു ഇൻഫോർമേഷൻ അപ്ലൈൻസ് ഉപകരണമാണ്, ഒരു ഉപകരണം കേബിൾ ബോക്‌സ് അല്ലെങ്കിൽ സ്ട്രീമിംഗ് ഉപകരണം പോലെ മറ്റെവിടെയെങ്കിലും നിന്ന് ഒരു സിഗ്നൽ എടുക്കുകയും നിങ്ങളുടെ ടിവിയിൽ കാണാൻ കഴിയുന്ന ചിത്രങ്ങളും ശബ്‌ദവും ആക്കി മാറ്റുകയും ചെയ്യുന്നു. ഇത് നിങ്ങളുടെ ടിവിക്ക് വേണ്ടി പ്രവർത്തിക്കുന്ന വിവർത്തകനെപ്പോലെയാണ്, സിഗ്നലുകളെ ഷോകളായും സിനിമകളായും മാറ്റുന്നു. കേബിൾ ടെലിവിഷൻ, സാറ്റലൈറ്റ് ടെലിവിഷൻ, ഓവർ-ദി-എയർ ടെലിവിഷൻ സംവിധാനങ്ങളിലും മറ്റ് ഉപയോഗങ്ങളിലും അവ ഉപയോഗിക്കുന്നു.

ലോസ് ഏഞ്ചൽസ് ടൈംസ് പറയുന്നതനുസരിച്ച്, യുണൈറ്റഡ് സ്റ്റേറ്റ്സിലെ ഒരു കേബിൾ ദാതാവിന് സെറ്റ്-ടോപ്പ് ബോക്‌സിനായി ഒരു അടിസ്ഥാന ബോക്‌സിന് 150 ഡോളർ മുതൽ കൂടുതൽ സങ്കീർണ്ണമായ ബോക്‌സിന് 250 ഡോളർ വരെയാണ് ചിലവ്. 2016-ൽ, ഒരു കേബിൾ സേവന ദാതാവിൽ നിന്ന് അവരുടെ സെറ്റ്-ടോപ്പ് ബോക്സ് പാട്ടത്തിനെടുക്കാൻ ശരാശരി പേ-ടിവി വരിക്കാർ പ്രതിവർഷം 231 ഡോളർ വരെ നൽകി.
## ടിവി സിഗ്നൽ ഉറവിടങ്ങൾ

സിഗ്നൽ ഉറവിടം ഒരു ഇഥർനെറ്റ് കേബിൾ, ഒരു സാറ്റലൈറ്റ് ഡിഷ്, ഒരു കോക്സിയൽ കേബിൾ (കേബിൾ ടെലിവിഷൻ കാണുക), ഒരു ടെലിഫോൺ ലൈൻ (ഡിഎസ്എൽ(DSL) കണക്ഷനുകൾ ഉൾപ്പെടെ), ബ്രോഡ്ബാൻഡ് ഓവർ പവർ ലൈനുകൾ (BPL), അല്ലെങ്കിൽ ഒരു സാധാരണ വിഎച്ച്എഫ്(VHF) അല്ലെങ്കിൽ യുഎച്ച്എഫ്(UHF) ആന്റിന എന്നിവയായിരിക്കാം. ഇവിടെ ഉള്ളടക്കം എന്നത്, ഈ സന്ദർഭത്തിൽ, വീഡിയോ, ഓഡിയോ, ഇൻ്റർനെറ്റ് വെബ് പേജുകൾ, സംവേദനാത്മക വീഡിയോ ഗെയിമുകൾ അല്ലെങ്കിൽ മറ്റ് സാധ്യതകൾ എന്നിവയിലേതെങ്കിലും അല്ലെങ്കിൽ എല്ലാം അർത്ഥമാക്കാം. സാറ്റലൈറ്റ്, മൈക്രോവേവ് അധിഷ്ഠിത സേവനങ്ങൾക്കും പ്രത്യേക ബാഹ്യ റിസീവർ ഹാർഡ്‌വെയർ ആവശ്യമാണ്, അതിനാൽ വിവിധ ഫോർമാറ്റുകളുടെ സെറ്റ്-ടോപ്പ് ബോക്സുകളുടെ ഉപയോഗം ഒരിക്കലും പൂർണ്ണമായും അപ്രത്യക്ഷമായിട്ടില്ല. സെറ്റ്-ടോപ്പ് ബോക്സുകൾക്ക് ഉറവിട സിഗ്നൽ ഗുണനിലവാരം വർദ്ധിപ്പിക്കാനും കഴിയും.

## ചരിത്രം
1950-കൾക്ക് മുൻപ് ബ്രിട്ടീഷ് ടെലിവിഷനുകളിൽ വിഎച്ച്എഫ് ബാൻഡ് 1 മാത്രമേ ട്യൂൺ ചെയ്യാൻ കഴിയുമായിരുന്നുള്ളു. ആകെയുണ്ടായിരുന്ന അഞ്ച് ബാൻഡ് 1 ബിബിസി വാങ്ങിയപ്പോൾ ഐടിവിക്ക് സംപ്രേഷണത്തിനായി ബാൻഡ് 3 ഉപയോഗിക്കേണ്ടി വന്നു.  ബാൻഡ് 3 കൺവർട്ടർ ഉപയോഗിച്ച് ബാൻഡ് 1-ലേക്ക് സിഗ്നൽ മാറ്റി. 
## സവിശേഷതകൾ
### പ്രോഗ്രാമിങ് സവിശേഷതകൾ
#### ഇലക്​ട്രോണിക് പ്രോഗ്രാമിങ് ഗൈഡ്
ഇപിജി മുഖേന ഉപയോക്താവിന് പരിപാടികളുടെ സമയക്രമം, ദൈർഘ്യം, പ്രോഗ്രാമിനെക്കുറിച്ചുള്ള ലഘുവിവര​ണം എന്നിവ അറിയുവാൻ സാധിക്കു.
#### ഫേവറിറ്റ്സ്
സെറ്റ്-ടോപ് ബോക്സിലെ മറ്റൊരു സവിശേഷതയാണ് ഫേവറിറ്റ്സ്. ഉപയോക്താവിന് ചാനലുകൾ ഒരു ഗ്രൂപ്പായോ അല്ലാതെയോ മാർക്ക് ചെയ്യുവാൻ കഴിയും.

## ഡിജിറ്റൽ ടെലിവിഷൻ
ഡിജിറ്റൽ പ്രക്ഷേപണത്തിന് ഡിജിറ്റൽ സെറ്റ്-ടോപ് ബോക്സുകൾ ആവശ്യമാണ്. ഡയറക്ട് ബ്രോഡ്കാസ്റ്റ് സാറ്റലൈറ്റ് സേവനങ്ങൾക്ക് ഇത്തരം സെറ്റ്-ടോപ് ബോക്സുകൾ ഉപയോഗിക്കുന്നു. ചില സെറ്റ്-ടോപ് ബോക്സുകൾ ഡിജിറ്റൽ വീഡിയോ റെക്കോർഡർ ഘടിപ്പിച്ചിട്ടുള്ളതായിരിക്കും. ഇന്ത്യയിലെ ടാറ്റ സ്കൈ ഇത്തരത്തിലുള്ലതാണ്.

## അവലംബം

## പുറം കണ്ണികൾ

* Digital TV Consumer test reports UK Government-funded website to support Digital Switchover]

വർഗ്ഗം:ഡിജിറ്റൽ ടെലിവിഷൻ
വർഗ്ഗം:കേബിൾ ടെലിവിഷൻ
വർഗ്ഗം:സാറ്റലൈറ്റ് ടെലിവിഷൻ
ഖഡ്കി

മഹാരാഷ്ട്രയിലെ ഒരു ചെറിയ പട്ടണമാണു **ഖഡ്കി**. മുംബൈ-ബാംഗ്ലൂർ ഹൈവേയിൽ പൂനെ നഗരത്തിനു വടക്കായി മുലാ നദിയുടെ തീരത്ത് സ്ഥിതി ചെയ്യുന്നു.  ഇന്ത്യൻ സൈന്യത്തിന്റെ ഒരു സങ്കേതമായ ഇവിടെ ഒരു സൈനിക ആശുപത്രിയും യുദ്ധസ്മാരകവുമുണ്ട്. ഇവിടെയുള്ള മറ്റൊരു പ്രമുഖ സ്ഥാപനമാണ് കോളേജ് ഓഫ് മിലിട്ടറി എഞ്ചിനീയറിംഗ്.
### ചരിത്രം
1817-ൽ ഇവിടെ നടന്ന ഖഡ്കി യുദ്ധത്തിലാണ് പേഷ്വാ ബാജിറാവു ബ്രിട്ടീഷ് സൈന്യത്തോട് പരാജയപ്പെട്ടത്. താമസിയാതെ ഖഡ്കി ബ്രിട്ടീഷുകാരുടെ സൈനികത്താവളമായി മാറി. ഒന്നാം ലോകമഹായുദ്ധകാലത്തെ ബ്രിട്ടീഷ് ജനറൽ സർ വില്ല്യം ബേർഡ്‌വുഡ് ജനിച്ചത് ഇവിടെയായിരുന്നു.  
ഇന്ത്യയുടെ മുൻ ഹോക്കി ക്യാപ്റ്റൻ ധൻരാജ് പിള്ള അടക്കം അനവധി പ്രമുഖ ഹോക്കി താരങ്ങൾ ഖഡ്കിയിൽ നിന്നുള്ളവരാണ്.
### പുറത്തേയ്ക്കുള്ള കണ്ണികൾ
*ഖഡ്കി യുദ്ധസ്മാരകം

വർഗ്ഗം:മഹാരാഷ്ട്രയിലെ പട്ടണങ്ങൾ
വർഗ്ഗം:ഇന്ത്യയിലെ പട്ടണങ്ങൾ
കോപ്‌സിയ

കുറ്റിച്ചെടിയായി വളരുന്ന ഒരു ഉദ്യാനസസ്യമാണ്‌ **കോപ്‌സിയ** (*Kopsia*). അപ്പോസൈനേസീ എന്ന സസ്യംകുടുംബത്തിൽ ഉൾപ്പെടുന്ന ഇതിന്റെ ശാസ്ത്രീയനാമം: *Kopsia fruticosa* എന്നാണ്‌.  ഭാരതം കൂടാതെ ഇന്തോനേഷ്യ, മലേഷ്യ, ഫിലിപ്പീൻസ്, തായ്‌ലന്റ് എന്നീ ഏഷ്യൻ രാജ്യങ്ങളിൽ ഒരു ഉദ്യാനസസ്യമായി വളർത്തുന്നു.

## ഘടന
കുറ്റിച്ചെടിയായി വളരുന്ന ഒരു നിത്യഹരിതസസ്യമാണിത്. ഇതിന്റെ ഇലകൾ ഏകദേശം ഒരു സെന്റീ മീറ്റർ നീളമുള്ള ഞെട്ടുകളിൽ ഏകാന്തരത്തിൽ സമ്മുഖമായി വിന്യസിച്ചിരിക്കുന്നു. പൂക്കൾ 5 ദളങ്ങളോടുകൂടി കുലകളായി കാണപ്പെടുന്നു. കായ്കൾക്ക് ഗോളാകൃതിയാണുള്ളത്. 
## ചിത്രശാല

പ്രമാണം:കോപ്‌സിയ.jpg|കോപ്സിയയുടെ പൂവ്
പ്രമാണം:Kopsia 7052.JPG|കോപ്സിയയുടെ പൂക്കളും ഇലകളും
പ്രമാണം:Kopsia 7053.JPG|കോപ്സിയയുടെ പൂക്കളും ഇലകളും
പ്രമാണം:Kopsia 7055.JPG|കോപ്സിയയുടെ പൂക്കളും ഇലകളും

## അവലംബം

## പുറത്തേയ്ക്കുള്ള കണ്ണികൾ

*Plant systematics
* PPP-index
*The International Plant Names Index
*Catalogue of Life
*Encyclopedia of Life

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഔഷധസസ്യങ്ങൾ
കെ. യാസീൻ അഷ്റഫ്

കേരളത്തിലെ ഒരു മാധ്യമ നിരൂപകനും എഴുത്തുകാരനും പ്രമുഖ അദ്ധ്യാപകനുമാണ്‌ **പ്രൊഫ. യാസീൻ അഷ്റഫ്**. ഫാറൂഖ് കോളേജിലെ ഇംഗ്ലീഷ് സാഹിത്യ വിഭാഗം അദ്ധ്യാപകനായി ദീർഘനാൾ സേവനമനുഷ്ഠിച്ച അദ്ദേഹം, കാലിക്കറ്റ് സർ‌വകലാശാലയിലെ ഏറ്റവും നല്ല അദ്ധ്യാപകനുള്ള എം.എം. ഗനി പുരസ്കാരം നേടിയിട്ടുണ്ട്. മാധ്യമം പത്രത്തിന്റെ അസോസിയേറ്റ് പത്രാധിപരും  മീഡിയ വൺ ചാനലിന്റെ ഡയറക്ടറുമാണ്.
## ജീവിതരേഖ
1951 സെപ്റ്റംബർ 15 ന്‌ പെരിന്തൽമണ്ണയിൽ ജനനം. പിതാവ് കല്ലിങ്ങൽ അബ്ദു . ചന്ദ്രിക പത്രാധിപ സമിതി അംഗമായിരുന്നു പിതാവ്. മാതാവ് പെരുമ്പുള്ളി തറവാട്ടിലെ പി. പാത്തുട്ടി. ഇംഗ്ലീഷ് സാഹിത്യത്തിൽ ഡോക്ടറേറ്റ് നേടിയ യാസീൻ അഷ്റഫ്, കോഴിക്കോട്ടെ ഫാറൂഖ് കോളേജിൽ ഇംഗ്ലീഷ് സാഹിത്യവിഭാഗം തലവനായിരുന്നു. വൊയ്സ് ഓഫ് ഇസ്ലാം, ശാസ്ത്രവിചാരം മാസിക എന്നിവയിൽ ജോലി ചെയ്തു. മാധ്യമം ആഴ്ചപ്പതിപ്പിൽ എഴുതി വരുന്ന "മീഡിയാസ്കാൻ"  ശ്രദ്ധേയമായ ഒരു മാധ്യമ വിശകലന പംക്തിയാണ്‌‌. ഇതു പുസ്തകരൂപത്തിൽ പ്രസിദ്ധീകരിച്ചിട്ടുണ്ട്.. മാധ്യമ വിഷയവുമായി ബന്ധപ്പെട്ട് അദ്ദേഹത്തിന്റേതായി നിരവധി ലേഖനങ്ങളും പ്രഭാഷണങ്ങളുമുണ്ട് . ഡോ. കെ. അഹ്മദ് അൻവർ സഹോദരനാണ്.
## കൃതികൾ
വിവർത്തന കൃതികൾ ഉൾപ്പെടെ പല കൃതികളുടേയും രചയിതാവാണ്‌.
*മീഡിയസ്കാൻ
*കുടുംബ ജീവിതം ഇസ്‌ലാമിൽ
*മനുഷ്യനും പ്രകൃതിയും
*നമ്മുടെ ദർശനം
## ചാനൽ അവതരണം
* മീഡിയാവൺ ചാനലിലെ മീഡിയാസ്കാൻ എന്ന പ്രതിവാര വാർത്താവലോകന പരിപാടിയുടെ സംവിധായകനും അവതാരകനുമാണ് യാസീൻ അശ്റഫ്.
## പുരസ്കാരം
*കാലികറ്റ് സർ‌വകലാശാലക്ക് കീഴിലെ ഏറ്റവും മികച്ച കോളേജ് അദ്ധ്യാപകനുള്ള എം.എം. ഗനി പുരസ്കാരം (2005)
*കാലിക്കറ്റ് പ്രസ്സ് ക്ലബ്ബിന്റെ തെരുവത്ത് രാമൻ പുരസ്കാരം- 2015ൽ (മികച്ച മുഖപ്രസംഗത്തിന്)

## അവലംബം

വർഗ്ഗം:1951-ൽ ജനിച്ചവർ

വർഗ്ഗം:സെപ്റ്റംബർ 15-ന് ജനിച്ചവർ

വർഗ്ഗം:കേരളത്തിലെ അദ്ധ്യാപകർ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലപ്പുറം ജില്ലയിൽ ജനിച്ചവർ
ഡിസ്കോ

1970 കളിൽ പ്രസിദ്ധിയാർജിച്ച ഒരു പാശ്ചാത്യ സംഗീതരൂപമാണ് **ഡിസ്കോ**.  അമേരിക്കൻ  ക്ലബ്ബുകളിൽ 1960 കളുടെ അവസാനത്തിലാണ് ഇതിൻറെ ആരംഭം.  നൃത്ത ചുവടുകൾ വയ്ക്കുവാൻ ഉതകുന്ന രീതിയിലാണ് ഇതിൻറെ ചിട്ടപ്പെടുത്തൽ.  ഒരേ രീതിയിലുള്ള ഡ്രം ബീറ്റ് ആണ് ഇതിൻറെ പ്രത്യേകത.
  
ആഫ്രോ-അമേരിക്കൻ ജനതയിൽ നിന്ന് ഉടലെടുത്ത ഈ സംഗീത രൂപം പോപ്‌ മ്യൂസിക്‌, ഫങ്ക് മ്യൂസിക്‌, ലാറ്റിൻ സംഗീതം, സോൾ മ്യൂസിക്‌ എന്നിവയുമായി ബന്ധപ്പെട്ടിരിക്കുന്നു.  നു ഡിസ്കോ, ടെക്നോ, ഡി.ജെ സംഗീതം, മുതലായവ ഇതെതുടർന്നു പിൽക്കാലത്ത് ഉണ്ടായ മാറ്റങ്ങളിൽ പ്രധാനപ്പെട്ടവയാണ്.    
ബോണി എം, ബീജീസ്, ജാക്സൺ5 എന്നിവർ ഡിസ്ക്കോ സംഗീതത്തിലെ ചില ബാൻഡുകളാണ്.   
വർഗ്ഗം:പടിഞ്ഞാറൻ സംഗീതം
ചുമടുതാങ്ങി

വാഹന ഗതാഗതം നിലവിൽ വരുന്നതിനു മുൻപ് ദീർഘദൂരം ചരക്കുകൾ തലച്ചുമടായി കൊണ്ടു പോകുന്നവർക്ക് ഇടക്ക് ചുമടിറക്കി വച്ച് വിശ്രമിക്കുന്നതിനായി പാതയോരങ്ങളിൽ നാട്ടി നിർത്തിയിരുന്ന വലിയ കരിങ്കല്ലുകളെയാണ് **ചുമടുതാങ്ങി** അഥവാ **അത്താണി** എന്നു പറയുന്നത്.ഏകദേശം 5-6 അടി ഉയരത്തിൽ ലംബമായി നാട്ടിയിട്ടുള്ള രണ്ട് കല്ലുകൾക്ക് മുകളിൽ തിരശ്ചീനമായി മറ്റൊരു കല്ല് വച്ചാണ് ഇവ നിർമ്മിക്കുന്നത്. പരസഹായം കൂടാതെ ചുമടിറക്കി വയ്ക്കാനുള്ള ഉപാധിയായിരുന്നു ഇത്. വാഹന, റെയിൽ ഗതാഗതങ്ങൾ നിലവിൽ വന്നപ്പോൾ ചുമടുതാങ്ങികൾ വഴിയോരങ്ങളിൽ നിന്നും അപ്രത്യക്ഷമായി.അത്താണികൾ നിലനിന്നിരുന്ന ചില സ്ഥലങ്ങൾ കാലാന്തരത്തിൽ ചെറു കച്ചവടകേന്ദ്രങ്ങളാവുകയും അവ അത്താണി എന്ന സ്ഥലപ്പേരിൽ അറിയപ്പെടുകയും ചെയ്തു. മലപ്പുറം, തൃശ്ശൂർ, എറണാകുളം എന്നീ ജില്ലകളിൽ ഈ പേരിൽ പ്രദേശങ്ങളൂണ്ട്.

## ചിത്രശാല


image:ചുമടുതാങ്ങി.JPG|എറണാകുളം ചങ്ങമ്പുഴ പാർക്കിനു മുൻപിൽ സ്ഥിതിചെയ്യുന്ന അത്താണിയുടെ ചിത്രം
image:ChumaduThangi.JPG|വെണ്മണി ശാർങ്ങക്കാവിൽ 
File:Statue of a farmer at Athani Junction.JPG
File:Chumaduthangi red stone.jpg|thumb|ചെങ്കല്ലിൽ നിർമ്മിക്കപ്പെട്ട ചുമടുതാങ്ങി


## പുറത്തേക്കുള്ള കണ്ണികൾ
*ചുമടുതാങ്ങിയുടെ ചിത്രം
*ഓർമയിൽ ഒരു അത്താണി

## അവലംബം

*സ്മരണകൾ അയവിറക്കാൻ ഒരു ചുമടുതാങ്ങി - മാതൃഭൂമി
*ചരിത്രവിസ്മൃതിയിലാകുന്ന ചുമടുതാങ്ങികൾ - ജനയുഗം
ടാറ്റ പ്ലേ

**ടാറ്റ പ്ലേ** (മുമ്പ് **ടാറ്റ സ്കൈ** എന്നറിയപ്പെട്ടിരുന്നു) MPEG-4 ഡിജിറ്റൽ കംപ്രഷൻ സാങ്കേതികവിദ്യ ഉപയോഗിച്ച് ഇൻസാറ്റ്-4A, GSAT-10 ഉപഗ്രഹങ്ങൾ ഉപയോഗിച്ച് പ്രക്ഷേപണം ചെയ്യുന്ന ഒരു ഇന്ത്യൻ ഡയറക്റ്റ് ബ്രോഡ്കാസ്റ്റ് സാറ്റലൈറ്റ് സേവന ദാതാവാണ്. 2005-ൽ സംയോജിപ്പിച്ച ടാറ്റ പ്ലേ, ടാറ്റ സൺസിന്റെയും വാൾട്ട് ഡിസ്നി കമ്പനിയുടെയും സംയുക്ത സംരംഭമായിരുന്നു. ടെമാസെക് ഹോൾഡിംഗ്സ് ഒരു മൈനർ പാർട്ണറാണ്. ഇത് നിലവിൽ മൊത്തം 601 ചാനലുകൾ (495 SD ചാനലുകളും 99 HD ചാനലുകളും) സേവനങ്ങളും മറ്റ് നിരവധി സജീവ സേവനങ്ങളും വാഗ്ദാനം ചെയ്യുന്നു. 2020 മാർച്ച് വരെ, TRAI ഡാറ്റ പ്രകാരം ടാറ്റ പ്ലേ 22 ദശലക്ഷം വരിക്കാർക്ക് സേവനം നൽകുന്നു. ഇത് ഇന്ത്യയിലെ മൊത്തം DTH ഉപയോക്താക്കളുടെ 33.37% ആണ്. ഇന്ത്യയിലെ ഏറ്റവും വലിയ DTH സേവന ദാതാവാണ് ടാറ്റ പ്ലേ.

2015 ആദ്യം മുതൽ 4K സെറ്റ് ടോപ്പ് ബോക്സുകൾ വിതരണം ചെയ്യുന്നതിനായി ഫ്രഞ്ച് സ്ഥാപനമായ ടെക്നിക്കളറുമായി ടാറ്റ പ്ലേ കരാറിൽ ഏർപ്പെട്ടു.
## ചരിത്രം
ടാറ്റ ഗ്രൂപ്പും 21-st സെഞ്ച്വറി ഫോക്‌സും തമ്മിലുള്ള സംയുക്ത സംരംഭത്തിന്റെ സ്വഭാവത്തിലുള്ള ഒരു ഇക്വിറ്റി സ്ട്രാറ്റജിക് സഖ്യമായിരുന്നു ടാറ്റ പ്ലേ, 2008 വരെ യഥാക്രമം 80%, 20% ഓഹരികൾ സ്വന്തമാക്കിയിരുന്നു. സിംഗപ്പൂർ ആസ്ഥാനമായുള്ള ടെമാസെക് ഹോൾഡിംഗ്സ് ടാറ്റ പ്ലേയിൽ 10% ഓഹരികൾ സ്വന്തമാക്കി. ടാറ്റ പ്ലേ 2001-ൽ സംയോജിപ്പിച്ചെങ്കിലും 2006 ഓഗസ്റ്റ് 8-ന് സേവനങ്ങൾ ആരംഭിച്ചു.

ഇറ്റലിയിലെ സ്കൈ ഇറ്റാലിയയും യുണൈറ്റഡ് കിംഗ്ഡത്തിലെ സ്കൈ യുകെയും ഉൾപ്പെടുന്ന ഒരു അന്താരാഷ്‌ട്ര ഡിടിഎച്ച് ബിസിനസുകളുടെ ഉടമസ്ഥതയിലുള്ള സ്കൈയുടെ മാതൃ കമ്പനിയായ 21st സെഞ്ച്വറി ഫോക്‌സിന്റെ പക്കൽ നിന്നുള്ള ലൈസൻസിന് കീഴിലാണ് കമ്പനി സ്കൈ ബ്രാൻഡ് ഉപയോഗിച്ചിരുന്നത്.

2012-ൽ ഇന്ത്യയിൽ ആദ്യത്തെ വീഡിയോ ഓൺ ഡിമാൻഡ് (VOD) സേവനങ്ങൾ അവതരിപ്പിക്കാൻ ടാറ്റ പ്ലേ എറിക്സണുമായി സഹകരിച്ചു.

2015 ജനുവരി 9-ന്, ടാറ്റ പ്ലേ അതിന്റെ ഉപഭോക്താക്കൾക്ക് 4K സെറ്റ്-ടോപ്പ്-ബോക്സുകൾ വാഗ്ദാനം ചെയ്യുന്ന ആദ്യത്തെ ഇന്ത്യൻ DTH ഓപ്പറേറ്ററായി.

2019 മാർച്ച് 20 ന്, വാൾട്ട് ഡിസ്നി കമ്പനി 21 സെഞ്ച്വറി ഫോക്സിൽ നിന്ന് 30% ഓഹരികൾ ഏറ്റെടുക്കുന്നത് പൂർത്തിയാക്കി.

2022 ജനുവരി 26-ന് ടാറ്റ സ്കൈയിൽ നിന്ന് സ്കൈ നെറ്റ്‌വർക്ക് ഒഴിവായതിനാൽ ടാറ്റ സ്കൈയെ ടാറ്റ പ്ലേയിലേക്ക് പുനർനാമകരണം ചെയ്തു.

## ഉപഗ്രഹം
2006-ൽ DTH അല്ലെങ്കിൽ ഡയറക്ട്-ടു-ഹോം സേവനങ്ങൾ ആരംഭിച്ച രണ്ടാമത്തെ ഓപ്പറേറ്ററായിരുന്നു ടാറ്റ പ്ലേ. ആ സമയത്ത്, കമ്പനി ഒരു ISRO ഉപഗ്രഹം ഉപയോഗിക്കാൻ തീരുമാനിച്ചു. 2005-ൽ, ഇൻസാറ്റ്-4എ ഉപഗ്രഹത്തിൽ ഉപഗ്രഹ ഇടം ലഭ്യമാക്കുന്നതിനായി ടാറ്റ പ്ലേ ഐഎസ്ആർഒയുമായി കരാർ ഒപ്പിട്ടു. 2007-ൽ, ഡിടിഎച്ച് പ്ലെയർ ലോഞ്ച് ചെയ്ത് ഒരു വർഷത്തിനുശേഷം, ടാറ്റ പ്ലേ തങ്ങൾ സംപ്രേഷണം ചെയ്യുന്ന ചാനലുകളുടെ എണ്ണം വർദ്ധിപ്പിക്കാൻ കൂടുതൽ സ്ഥലം ആവശ്യപ്പെട്ടു. 2009-ൽ GSAT-10 ഉപഗ്രഹത്തിൽ അധിക സ്ഥലം വാഗ്‌ദാനം ചെയ്‌തിരുന്നു, ഇത് ഇൻസാറ്റ് സിസ്റ്റത്തിൽ ഉൾപ്പെടുത്തിയ ഒരു ഉപഗ്രഹമാണ്. 2012 സെപ്റ്റംബറിൽ GSAT-10 വിക്ഷേപിച്ചു, 2015 മാർച്ചിൽ ടാറ്റ പ്ലേ ആ ട്രാൻസ്‌പോണ്ടറുകൾ ഉപയോഗിക്കാൻ തുടങ്ങി. ഇൻസാറ്റ്-4A യുടെ ദൗത്യം 2019 ഒക്ടോബർ 21-ന് അവസാനിച്ചതിന് ശേഷം ടാറ്റ പ്ലേ ഐഎസ്ആർഒയുടെ GSAT-10 ഉപഗ്രഹം ഉപയോഗിക്കാൻ തുടങ്ങി.

## അവാർഡുകളും അംഗീകാരവും
2009 മാർച്ചിൽ, വിവര സുരക്ഷയുടെ മാനദണ്ഡമായ ISO 27001: 2005 അക്രഡിറ്റേഷൻ നേടിയ ആദ്യത്തെ ഇന്ത്യൻ DTH സേവന ദാതാവായി ടാറ്റ പ്ലേ മാറി. ISO 27001:2005 എന്നത് ഒരു ഇൻഫർമേഷൻ സെക്യൂരിറ്റി മാനേജ്‌മെന്റ് സിസ്റ്റം (ISMS) സ്ഥാപിക്കുന്നതിനും ശരിയായ പരിപാലനത്തിനുമുള്ള സ്പെസിഫിക്കേഷനുകളും മാർഗ്ഗനിർദ്ദേശങ്ങളും നൽകുന്ന ഒരു അന്താരാഷ്ട്ര നിലവാരമാണ്.

## ഇതും കാണുക

* ഇന്ത്യയിലെ ഡയറക്ട്-ടു-ഹോം ടി.വി.

## അവലംബം


## ബാഹ്യ ലിങ്കുകൾ

*
മുഹമ്മദ് അഫ്സൽ ഖാൻ

അഫ്ഗാനിസ്താൻ അമീറത്തിന്റെ മൂന്നാമത്തെ അമീർ ആയിരുന്നു മുഹമ്മദ് അഫ്സൽ ഖാൻ (ജീവിതകാലം: 1811 - 1867 ഒക്ടോബർ 7). 1865 മുതൽ 1867 വരെയുള്ള ചുരുങ്ങിയ കാലം മാത്രം സാമ്രാജ്യം ഭരിച്ച ഇദ്ദേഹം അമീറത്തിന്റെ സ്ഥാപകനായ ദോസ്ത് മുഹമ്മദ് ഖാന്റെ മൂത്ത പുത്രനായിരുന്നു. രണ്ടാം ആംഗ്ലോ അഫ്ഗാൻ യുദ്ധത്തിനു ശേഷം അഫ്ഗാനിസ്താനിൽ അധികാരത്തിലെത്തിയ ശക്തനായ ഭരണാധികാരി, അബ്ദ് അൽ റഹ്മാൻ ഖാൻ ഇദ്ദേഹത്തിന്റെ പുത്രനാണ്.

പുത്രൻ അബ്ദ് അൽ റഹ്മാൻ ഖാന്റെ നേതൃത്വത്തിൽ, ഷേർ അലി ഖാനെ സ്ഥാനഭ്രഷ്ടനാക്കിയാണ് മുഹമ്മദ് അഫ്സൽ ഖാൻ, അമീർ പദവിയിലെത്തിയത്. 1867-ൽ അഫ്സൽ ഖാൻ മരണമടഞ്ഞതിനു ശേഷം മുഹമ്മദ് അസം ഖാൻ എന്ന സഹോദരൻ അമീർ ആയി ഭരണത്തിലിരുന്നെങ്കിലും 1869-ൽ ബ്രിട്ടീഷുകാരുടെ സഹായത്തോടെ ഷേർ അലി ഖാൻ, അസം ഖാനെ പരാജയപ്പെടുത്തി അമീർ സ്ഥാനം തിരിച്ചുപിടിച്ചു.
## ജീവചരിത്രം
ദോസ്ത് മുഹമ്മദ് ഖാന് ഒരു ഒരു ബംഗഷ് ഭാര്യയിൽ 1811-ൽ ജനിച്ച പുത്രനായ മുഹമ്മദ് അഫ്സൽ ഖാൻ, അദ്ദേഹത്തിന്റെ 27 മക്കളിൽ ഏറ്റവും മൂത്തവനായിരുന്നു. ഇന്നത്തെ പാകിസ്താനിലെ പെഷവാറിന് തെക്ക് വസിക്കുന്ന ഒരു പഷ്തൂൺ വിഭാഗമാണ് ബംഗഷുകൾ. അഫ്ഗാൻ ചരിത്രത്തിൽ അന്നുവരെ വലിയ പ്രാധാന്യം ഈ വംശത്തിനുണ്ടായിട്ടില്ല. അഫ്സൽ ഖാന്റെ മാതാവിൽ ദോസ്ത് മുഹമ്മദിന് 1818-ൽ ജനിച്ച മറ്റൊരു പുത്രനാണ് മുഹമ്മദ് അസം ഖാൻ. പിതാവിന്റെ ഭരണകാലത്ത് ഇരുസഹോദരന്മാരും വടക്കൻ അഫ്ഗാനിസ്താനിൽ ഉന്നതപദവികൾ വഹിച്ചിരുന്നു. 
### ഷേർ അലിക്കെതിരെയുള്ള കലാപങ്ങൾ
ഏറ്റവും മൂത്ത പുത്രനായിരുന്നെങ്കിലും, അഫ്സൽ ഖാന്റെ മാതാവിന്റെ താഴ്ന്ന കുടൂംബപാരമ്പര്യം നിമിത്തം ദോസ്ത് മുഹമ്മദ് അയാളെ പിൻ‌ഗാമിയായി അംഗീകരിച്ചിരുന്നില്ല. പകരം തന്റെ ഇളയമക്കളിലൊരാളായ ഷേർ അലി ഖാനെയാണ് പിൻ‌ഗാമിയാക്കിയത്. 1863-ൽ ദോസ്ത് മുഹമ്മദിന്റെ മരണത്തിനു ശേഷം അഫ്സൽ ഖാനും അസം ഖാനും ഷേർ അലിക്കെതിരെ കലാപമുയർത്തി. ഇവർക്ക് വിജയിക്കാനായില്ലെന്നു മാത്രമല്ല ഇളയ സഹോദരനായിരുന്ന അസം ഖാൻ തോൽപ്പിക്കപ്പെടുകയും അയാൾക്ക് ഇന്ത്യയിലേക്ക് പലായനം ചെയ്യേണ്ടതായും വന്നെങ്കിൽ അഫ്സൽ ഖാൻ തുറുങ്കിലടക്കപ്പെട്ടു.
### അധികാരത്തിലേക്ക്
1866-ൽ മുഹമ്മദ് അഫ്സൽ ഖാന്റെ മകൻ അബ്ദ് അൽ റഹ്മാൻ ഖാൻ, ഷേർ അലിയെ പരാജയപ്പെടുത്തുകയും മുഹമ്മദ് അഫ്സൽ ഖാനെ അമീർ ആയി വാഴിക്കുകയും ചെയ്തു.

അഫ്സൽ ഖാന്റെ ഭരണം വളരെ ചുരുങ്ങിയ കാലം മാത്രമേ നീണ്ടു നിന്നുള്ളൂ. 1867 ഒക്ടോബർ 7-ന് അഫ്സൽ ഖാൻ മരണമടയുകയും സഹോദരൻ മുഹമ്മദ് അസം ഖാൻ അധികാരത്തിലേറുകയും ചെയ്തു.
## അവലംബം

വർഗ്ഗം:അഫ്ഗാനിസ്താനിലെ അമീർമാർ
അമൃതം (ചലച്ചിത്രം)

ജയറാം, അരുൺ, പത്മപ്രിയ , ഭാവന എന്നിവർ പ്രധാന വേഷങ്ങൾ ചെയ്ത് മാജിക് സിനിമാസിന്റെ ബാനറിൽ എം. എസ്. സലീം, തോമസ് കൊടുവേലി എന്നിവർ നിർമ്മിച്ച് സിബി മലയിൽ സംവിധാനം ചെയ്‌ത മലയാളചലച്ചിത്രമാണ് ***അമൃതം***. 2004-ൽ പ്രദർശനത്തിനിറങ്ങിയ ഈ ചലച്ചിത്രം മാജിക് സിനിമ വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് കെ. ഗിരീഷ് കുമാർ ആണ്.

## കഥാതന്തു
ഗോപിനാഥൻ നായർ (ജയറാം) കഠിനാധ്വാനിയായ കൃഷിക്കാരനാണ്. കുട്ടിയായിരുന്നപ്പോഴേ അച്‌ഛൻ (നെടുമുടി വേണു) ഉപേക്ഷിച്ച് പോയ അമ്മ സരോജിനിയും (കെ.പി.എ.സി. ലളിത) അനിയൻ ദിനേശനും (അരുൺ) ഉൾപ്പെടുന്ന കുടുംബത്തിന്റെ ഭാരം അന്ന് മുതലേ ഗോപിനാഥന്റെ ചുമലിലാണ്. കോളേജിൽ പഠിക്കുന്ന ദിനേശനിലാണ് ഗോപിയുടെ എല്ലാ പ്രതീക്ഷകളും. ദിനേശനാകട്ടെ കോളേജ് രാഷ്ട്രീയത്തിൽ മുഴുകിയിരിക്കുകയാണ് കൂടാതെ ചായക്കടക്കാരൻ ഗംഗാധരന്റെ (ടി.ജി. രവി) മകളായ മൃദുലയുമായി (ഭാവന) പ്രണയത്തിലുമാണ്. ഹാജിയാരുടെ മകൾ സൈനബക്ക് (പത്മപ്രിയ) ഗോപിയോട് പ്രണയമാണ്‌‌. സൈനബയുടെ സഹോദരൻ അഷ്രഫ് (സുധി ജോഷി) രാഷ്ട്രീയ എതിരാളിയായതിനാൽ ദിനേശൻ സൈനബയുമായുള്ള ഗോപിയുടെ ബന്ധത്തിനെതിരാണ്. എല്ലാ എതിർപ്പുകളും അവഗണിച്ച് ഒരുനാൾ ഗോപി സൈനബയെ വിവാഹം ചെയ്ത് വീട്ടിൽ കൊണ്ട് വരുന്നു. ഇതോടെ ദിനേശന്റെ രാഷ്ട്രീയരംഗം ചൂടുപിടിക്കുകയാണ്.

## അഭിനേതാക്കൾ
* ജയറാം – ഗോപിനാഥൻ നായർ
* അരുൺ – ദിനേശൻ
* പത്മപ്രിയ – സൈനബ
* ഭാവന – മൃദുല
* കെ.പി.എ.സി. ലളിത – സരോജിനി
* സുധി ജോഷി – ഷഫീഖ്
* ജഗതി ശ്രീകുമാർ – ചാണ്ടി
* ടി.ജി. രവി – ഗംഗാധരൻ
* നെടുമുടി വേണു – രാവുണ്ണി നായർ
* മാമുക്കോയ - അയ്‌മൂട്ടിക്ക
* വിഷ്ണു ഉണ്ണികൃഷ്ണൻ
* ബാബുരാജ്
* ഇർഷാദ്

## സംഗീതം
ഗാനരചന കൈതപ്രം ദാമോദരൻ നമ്പൂതിരി, സംഗീതസംവിധാനം എം. ജയചന്ദ്രൻ. പശ്ചാത്തലസംഗീതം നിർവ്വഹിച്ചത് ജോൺസൺ. ഗാനങ്ങൾ വിപണനം ചെയ്തത് മനോരമ മ്യൂസിക്ക്.
; ഗാനങ്ങൾ
* ഓ സൈനബ : കെ.ജെ. യേശുദാസ്, കെ.എസ്. ചിത്ര 
* ഇഷടം ഇഷ്ടം : കെ.എസ്. ചിത്ര 
* ഇഷടം ഇഷ്ടം : എം.ജി. ശ്രീകുമാർ 
* യമുനയും സരയുവും : ജി. വേണുഗോപാൽ
* യമുനയും സരയുവും : ബിന്നി കൃഷ്ണകുമാർ
* മുത്തേ നിന്നെ കണ്ടിട്ടെന്റെ : മധു ബാലകൃഷ്ണൻ, സുജാത മോഹൻ

## അണിയറ പ്രവർത്തകർ
* ഛായാഗ്രഹണം: വേണുഗോപാൽ
* ചിത്രസം‌യോജനം: എൽ. ഭൂമിനാഥൻ
* നൃത്തം: ശാന്തി
* സംഘട്ടനം: മലേഷ്യ ഭാസ്കർ, മാഫിയ ശശി
* ചമയം: സലീം കടയ്ക്കൽ, ദുരൈ
* വസ്ത്രാലങ്കാരം: ഇന്ദ്രൻസ്, ദുരൈ
* ലാബ്: പ്രസാദ് കളർ ലാബ്
* എഫക്റ്റ്സ്: മുരുകേഷ്, വിജയ് രത്നം
* ശബ്ദ മിശ്രണം: എൻ. ഹരികുമാർ
* യൂണിറ്റ്: ജൂബിലി സിനി യൂണിറ്റ്
* പ്രൊഡക്ഷൻ കണ്ട്രോളർ: രാജു നെല്ലിമൂട്
* പി.ആർ.ഒ.: ശാന്തിവിള ദിനേശ്, വാഴൂർ ജോസ്

## പുറത്തേക്കുള്ള കണ്ണികൾ
* 
* ''അമൃതം''  – മലയാളസംഗീതം.ഇൻഫോ

വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
തുറുപ്പുഗുലാൻ

മമ്മൂട്ടി, സ്നേഹ, ഇന്നസെന്റ്, കലാശാല ബാബു എന്നിവർ പ്രധാന കഥാപാത്രങ്ങളെ അവതരിപ്പിച്ച് ഗാലക്സി ഫിലിംസിന്റെ ബാനറിൽ ജലീൽ നിർമ്മിച്ച് ജോണി ആന്റണി സംവിധാനം നിർവ്വഹിച്ച മലയാളചലച്ചിത്രമാണ് ***തുറുപ്പുഗുലാൻ***. 2006-ൽ പുറത്തിറങ്ങിയ ഈ ചിത്രം ഗാലക്സി ഫിലിംസാണ്‌ വിതരണം ചെയ്തത്. ഒരു മുഴുനീള കോമഡി-ആക്ഷൻ ത്രില്ലറായ ഈ ചിത്രത്തിൽ 'ഗുലാൻ' എന്ന് ഇരട്ടപ്പേരുള്ള കുഞ്ഞുമോൻ എന്ന പ്രധാന കഥാപാത്രത്തെ മമ്മൂട്ടി അവതരിപ്പിച്ചിരിക്കുന്നു. മുഖ്യമായും കുട്ടികളെ ലക്ഷ്യമാക്കിയ ഈ കഥാപാത്രം ബാലഭൂമി എന്ന കുട്ടികളുടെ പ്രസിദ്ധീകരണത്തിൽ കാർട്ടൂൺ കഥാപാത്രമായും പ്രത്യക്ഷപ്പെടുകയുണ്ടായി. കഥ, തിരക്കഥ, സംഭാഷണം എന്നിവ നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവർ ചേർന്നാണ്‌.

## അഭിനേതാക്കൾ
* മമ്മൂട്ടി –  കുഞ്ഞുമോൻ
* സ്നേഹ – ലക്ഷ്മി മേനോൻ
* ഇന്നസെന്റ് – കൊച്ചു തോമ
* ജഗതി ശ്രീകുമാർ – സ്വാമി
* കൊച്ചിൻ ഹനീഫ - രാമൻ കർത്ത
* ഹരിശ്രീ അശോകൻ - ശത്രു 
* സലീം കുമാർ – കാദർ & കാദർ
* ഭീമൻ രഘു - ടിപ്പർ വാസു 
* ജനാർദ്ദനൻ - ഹെഡ് കോൺസ്റ്റർബിൾ 
* കലാശാല ബാബു- ശ്രീധരൻ ഉണ്ണിത്താൻ 
* ബാബുരാജ് - മഹിന്ദ്രൻ 
* ദേവൻ - ചന്ദ്രശേഖർ മേനോൻ 
* സുരേഷ് കൃഷ്ണ- രവീന്ദ്രൻ 
* കിരൺ രാജ് - ഗുണ്ട 
* ഊർമ്മിള ഉണ്ണി - ഡി ജി പി യുടെ ഭാര്യ 
* സുരാജ് വെഞ്ഞാറമൂട്- തട്ടുകടകാരൻ 
* വിജയരാഘവൻ- ഡി ജി പി

## സംഗീതം
ഗാനരചന കൈതപ്രം ദാമോദരൻ നമ്പൂതിരി, സംഗീതസംവിധാനം നിർവ്വഹിച്ചത് അലക്സ് പോൾ.
; ഗാനങ്ങൾ
# തുറുപ്പ് ഗുലാൻ – അഫ്സൽ
# നീ പിടിയാന – വിനീത് ശ്രീനിവാസൻ
# അലകടലില് – മഹാദേവൻ, ലിജി ഫ്രാൻസീസ്

## അണിയറ പ്രവർത്തകർ
* ഛായാഗ്രഹണം: സഞ്ജീവ് ശങ്കർ 
* ചിത്രസം‌യോജനം: രഞ്ജൻ എബ്രഹാം 
* കല: സാലു കെ, ജോർജ്ജ് 
* സംഘട്ടനം: അനൽ അരശ്, മാഫിയ ശശി 
* ചമയം: പട്ടണം റഷീദ്, ജോർജ്ജ് 
* വസ്ത്രാലങ്കാരം: വേലായുധൻ കീഴില്ലം 
* പ്രോസസിങ്ങ്: പ്രസാദ് കളർ ലാബ് 
* എഫക്റ്റ്സ്: മുരുകേഷ് 
* ശബ്ദ മിശ്രണം: അജിത് എ. ജോർജ്ജ് 
* പ്രൊഡക്ഷൻ: കണ്ട്രോളർ രാജു നെല്ലിമൂട്

## പുറത്തേക്കുള്ള കണ്ണികൾ
* 
* ''തുറുപ്പുഗുലാൻ''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോണി ആന്റണി സംവിധാനം ചെയ്ത ചലച്ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ